Panasonic’нинг 1500 долларлик смартфони ва планшети сири нимада? (+2та видео) - Terabayt.Uz\nАнъанавий смартфонлар бозорида муносиб ўрин ола билмагач, Panasonic компанияси рақамли камералар ҳамда ҳимояланган смартфон ва планшетлар ишлаб чиқаришга зўр бермоқда. Жумладан, унинг сўнгги тақдим этган иккита девайси алоҳида эътиборга лойиқ.\nЎҚИНГ: Panasonic ҳимояланган янги гибрид планшетини тақдим этди\nМустаҳкам ҳимояланган бу қурилмалар – Toughbook T1 русумли смартфон ҳамда Toughbook L1 планшети бўлиб, Panasonic уларнинг ҳар бирига нақ 1499 доллар миқдорида нарх белгилаган. Айтиб ўтиш керакки, буниси ҳали ҳолва: компаниянинг FZ-A2 туркумидаги энг қиммат планшети 2000 доллар туради!\nБозорга Toughbook T1 номи билан чиқарилаётган FZ-T1 моделига мансуб смартфон экрани диагоналига 5 дюймга тенг. Ўз тоифасидаги – ҳимояланган телефонлар орасида у енгил ва юпқа бўлса-да, барибир оддий 6 дюймлик смартфонлардан залворли ва қалинроқ. Toughbook T1 корпусининг қалинлиги 13,1 миллиметрга, вазни эса 230 граммга тенг.\nМана, унинг хусусиятларини қуйидаги видеода кўрамиз:\nГап шундаки, янги тақдим этилган ҳар иккала девайс ҳам зарбага чидамли, 1,5 метрлик баландликдан тушиб кетса ҳам уларга ҳеч нима қилмайди. Бу гаджетлар MIL-STD-810G ҳарбий стандартига кўра мустаҳкам ҳимояга эга бўлиб, ўта юқори ва паст ҳароратга, босимга, шунингдек, қуёш нурлари, ёмғир, қум ва чанг таъсирларига бардошли.\nЎҚИНГ: Тўлиқ экранли, стилуси билан, яна сув ўтказмайди: қайси смартфонларга шундай таъриф беришмоқда?\nFZ- L1 моделидаги, бозорга Toughbook L1 номи билан тақдим этилаётган планшет экрани эса диагоналига 7 дюймга тенг. Дарвоқе, ҳар иккала янги қурилманинг дисплейлари пикселлар сиғими 1280х720 бирликни ташкил этади (HD форматида).\nКелинг, Toughbook L1 планшети билан ҳам видеролик орқали яқиндан танишамиз:\n«Профессионал даражадаги» мазкур смартфон ва планшет Android операцион тизимининг энг сўнгги – 8.1 Oreo талқини бошқаруви остида ишлайди. Уларнинг «электрон юраги» – тўрт ядроли Snapdragon процессори. Шунингдек, қурилмаларнинг иккаласи ҳам бутун дунё бўйича барча турдаги маълумот узатиш протоколларига мос келади.\n#андроид смартфон #Планшет #ҳимояланган телефон #Panasonic Toughbook T1 #Panasonic Toughbook L1


АҚШда ирқчилик ва полициянинг ўзбошимчалигига қарши намойишлар давом этмоқда – Газета.uz\nФото: Dave Arntson / Twitter\nАҚШда Жорж Флойднинг ўлимидан сўнг бошланган ирқчилик ва полициянинг ўзбошимчалигига қарши оммавий норозилик намойишлари давом этмоқда. Ўнлаб шаҳарларда комендандлик соати жорий этилди.\nLotinchada 2 июн 2020, 14:42 Жаҳон\nАҚШда бир ҳафтадирки ирқчилик ва полициянинг ўзбошимчалигига қарши оммавий намойишлар давом этмоқда. Намойишлар афроамерикалик Жорж Флойднинг оқ танли полициячи қўлида ўлим топганидан сўнг бошланган эди.\nПолиция 25 май куни Миннеаполисда (Миннесота штати) дўконда 20 долларлик сохта чекдан фойдаланганлик гумон қилиб Жорж Флойдни қўлга олган эди. Ушлаш вақтида полициячилардан бири — Дерек Шовен — Флойдни ерга ётқизиб, тиззаси билан томоғидан 8 дақиқа давомида босиб турган. Қуролсиз эркак офицерга нафас ололмаётганини айтиб, қўйиб юборишини илтимос қилади. Сўнгра ҳушидан кетади. Суд-тиббий экспертиза натижалари Флойднинг қотиллик натижасида ўлганини кўрсатди.\nЖорж Флойд ўлганидан бир кун ўтиб Миннеаполисда норозилик акциялари бошланди. Минглаб одамлар «Нафас ололмаяпман» ва «Қора танлилар ҳаёти аҳамиятга эга» шиорларини кўтариб кўчаларга чиқди. Флойдни қўлга олишда иштирок этган тўрт нафар полициячи ишдан бўшатилди. Офицер Шовенга эса кейинроқ қотиллик айблови эълон қилинди.\n27 майдан намойишлар бутун мамлакат бўйлаб ёйилди. Айрим акциялар полиция билан тўқнашувлар ва оммавий тартибсизликлар, талон-торожларга (мародерлик) айланиб кетди. 29 май куни намойишчилар Вашингтонда Оқ уй қаршисида тўпланди. Махсус хизматлар президент Дональд Трамп ва унинг оиласини қисқа муддага ер ости бункерига яширди.\nСўнгги маълумотларга кўра, энг камида 40 та шаҳар, жумладан Нью-Йоркда комендантлик соати жорий этилди. Энг камида 23 та штатда Миллий гвардиянинг 17 мингдан зиёд аскарлари фаолият олиб бормоқда.\nПолиция намойишчиларни кўздан ёш оқизувчи ва қалампирли газ, резина ва бўёқли ўқлар билан тарқатмоқда. Минглаб намойишчилар қўлга олинди, ҳалок бўлганлар бор.\n2 июнга келиб Жорж Флойд ўлимига қарши Американинг Black Lives Matter ҳаракатини қўллаб-қувватлаб Лондон, Париж, Амстердам, Берлин ва Рио-де-Жанейрода ҳам намойишлар бўлиб ўтди.


Б.Олимов гуманитар ёрдамларда пиар акцияни кўрмоқда\nШайбон Ўзбекистон президенти матбуот хизмати вакили Беруний Олимов баъзи давлатларнинг “Катрина” тўфони туфайли жабр кўрган Америкага кўрсатаётган ёрдами “ўта рамзий ва кулгили” эканини билдирди.\nУнинг айтишича, шу кунга қадар 70 дан ортиқ давлат табиий офатдан азият чекаётган Америка халқига ўз гуманитар ёрдамини тавсия этган. Улар орасида бу фалокатдан пиар кампания сифатида фойдаланаётганлари ҳам учрамоқда.\n“Бу каби (гуманитар) ёрдамларнинг аксарияти миқдор жиҳатдан жудаям камлиги, умуман ўта рамзий маънода экани кулгили ҳолатдир. Кўриниб турибдики, бу пиар акциядан бошқа нарса эмас. Америка халқи бугунги шароитда моддий эмас, маънавий ёрдамга муҳтож”, - деди Б.Олимов.\nБ.Олимов “пиар акция қилаётган” давлатлар қайсилар эканига аниқлик киритмади ва Ўзбекистон бундай пиар акциялар билан шуғулланмаслиги, бу каби ҳолатларга жиддий қарашини таъкидлади.\nБ.Олимовнинг қўшимча қилишича, Ўзбекистон президенти Ислом Каримов “Катрина” тўфони оқибатида юз берган талофотлар муносабати билан АҚШ раҳбари Жорж Бушга ҳамдардлик мактуби йўллаган. Мактубда Ўзбекистон халқи, ҳукумати ва шахсан президент номидан тўфон натижасида ҳалок бўлганларнинг яқинларига, қолаверса, бутун Америка халқига ҳамдардлик изҳор этилган.\nБаъзи давлатларнинг чиндан ҳам “Катрина” тўфонидан АҚШга ёқиш мақсадида пиар кампания сифатида фойдаланаётгани бор гапми? Ўзбекистон президенти матбуот хизмати вакилининг баҳоси қанчалик тўғри? “Озодлик” мухбири шу каби саволлар билан ўзбекистонлик мустақил кузатувчиларга мурожаат қилди.\nМустақил кузатувчи Алимардон Аннаевнинг фикрича, ҳар бир давлатнинг имкон қадар ёрдам кўрсатишга уринишини америкапарастликка йўйиш нотўғри. Аслида бундай ҳаракатлар ҳурматга лойиқдир.\nЖамиятшунос Баҳодир Мусаев ҳам ёрдам беришга интилган давлатлар борасида турли тахминларга бориш маънан ўринсиз эканини таъкидлади.\n“Ҳеч бўлмаганда битта инсоннинг ҳаётини сақлаб қолиш, бировнинг оғирини енгил қилиш учун ёрдам кўрсатиш ажойиб ва маъқул иш. Буни қандайдир пиар акция ёки бошқа бир ном билан аташ нотўғри. Бунга ҳеч кимнинг маънавий ҳаққи йўқ”, - деди Б.Мусаев.\nМаълумотларга кўра, “Катрина” тўфони оқибатида юзлаб одамлар ҳалок бўлган, минглаб кишилар бошпанасиз қолган. АҚШдаги Нью Орлеан шаҳрининг асосий қисмини сув босган. Табиий офат муносабати билан Афғонистон АҚШга 100 минг доллар, Бангладеш 1 миллион, Озарбойжон 500 минг доллар, Хитой 5 миллион доллар миқдорида моддий ёрдам кўрсатишини билдирган.


Андижон ҳокими бўстонлик ёшларга берган 16 га ер қайтариб олинди\n04 июл 2022, Тошкент вақти: 20:37\nапрел 19, 2022\nВилоят ҳокими Шуҳрат Абдураҳмоновнинг ёшларга ер ажратиб бериш маросими. 2020 йил.\nАндижон вилоят, Бўстон туманилик 8 нафар ёшга Улуғнор туманидан деҳқончилик ва боғдорчилик учун 2020 йили тантанали равишда ажратилган жами 16 гектар ер улардан тортиб олиниб, наманганлик бошқа бир тадбиркорга соя экиш учун бериб юборилди.\nБу ҳақда Озодликка шикоят қилган ёшларнинг айтишларича, ўтган икки йил давомида уларга ерга эгалик қилиш хусусидаги ҳужжат ҳам берилмаган.\nЁшлар бу ерга ўз ёнларидан ўнлаб миллион сўм сарфлаган, кўчат эккан, қатор ораларида буғдой етиштирган. Аммо улар сарфлаган маблағига куйиб қолган.\nУлуғнор туман ҳокимининг қишлоқ хўжалик ишлари бўйича ўринбосари, ёшларга ажратилган ер учун қарор чиқарилмагани сабабли, давлат захирасида бўлган бу ерлар соя экиш учун ажратилганини айтди.\n2020 йилнинг июнида Андижон вилоят ҳокими Шуҳрат Абдураҳмоновнинг шахсий ташаббуси билан 100 нафар ёш тадбиркорга боғдорчилик, сабзавотчилик учун ер ажратиб берилган эди.\nЕр топшириш жараёни Улуғнор туманида ўтказилган, ўша куннинг ўзида ёшлар ер ҳужжатлари учун 270 минг сўмдан нақд пул ҳам тўлаганди.\nЎшанда Бўстон туманидан бўлган 8 нафар ёш йигитга Улуғнор туманининг Бешқарсак деган ҳудудидан икки гектардан суғориладиган ер ажратилиб берилган эди.\nИсми сир қолишини сўрган ёшлардан бирининг Озодликка айтишича, ўша йили улар ерни шудгорлаб, бегона ўтлардан тозалаб, кузда бодом, ёнғоқ, олма, узум ва бошқа кўчатлар экишган.\n“Баҳорда биз қуриб қолган кўчатлар ўрнига қайта кўчат экдик. Ажириқни йўқотиш учун кўчат қатори орасига буғдой экдик. Сув танқис бўлди. Скважиналар қазилган эди, лекин икки йил мобайнида ишга тушмади. Ток тортилиб келганича қолиб кетди. Ўзимиз насос билан закандан сув тортмоқчи бўлган эдик, электросетдан келиб жарима солиб, узиб кетишди. Лекин шундай бўлса ҳам амаллаб турган эдик. Бу йил яна сувни кутиб турган эдик, Наманган вилоятидан келган тадбирокрга бериб юборишибди. Шахсан мен бу ерга 20 миллион сўмча харажат қилган эдим, энди куйиб қоляпмиз”.\nСамарқандда ишсиз ёшларга берилган ер қайтариб олинди(ВИДЕО)\nИсми сир қолишини сўраган бошқа бир ёшнинг айтишича, ўтган икки йил давомида уларга ерга эгалик қилиш ҳақида ҳужжат ҳам қилиб берилмаган:\n“Ўша кунги вилоят ҳокими билан учрашувда бизга қоп-қоп ваъдалар берилган эди. Ҳоким бу ерлар келгусида боғдорчилик ривожланган туристик жойларга айланишини таъкидлаган, биз ёшлар унинг гапларидан руҳланган эдик. Ўзимизнинг ёнимиздан маблағ сарфлаб, енг шимариб ишга киришдик. Аммо 2020 йилда ҳам, 2021 йилда ҳам бизга ҳужжат қилиб беришмади. Яъни қарор чиқмади. Ўтган йилдан бошлаб эса ерларни ҳоким қарори билан бериш бекор қилинди. Аукционга ҳам қўйишмади. Ўзларича, соя экиш керак деб, бошқа тадбиркорга қарор чиқариб бериб юборишди. Биз ёшлар яна ерсиз ва ишсиз қолиб кетдик. Биз кимга ишонишни ҳам билмай қолдик. Жуда катта ваъдалар берилгани учун қўрқмасдан пул сарфлаб меҳнат қилдик. Амал кимнинг қўлида бўлса хоҳлаганини қилаверадими?”.\nУлуғнор туман ҳокимининг қишлоқ хўжалик ишлари бўйича ўринбосари Нуъмонжон Қирғизов Озодлик билан суҳбатда ёшларга берилган ер давлат захирасига қайтариб олинганини тасдиқлар экан, бунга ерлар ёшларга бириктирилгани ҳақида қарор чиқарилмаганини сабаб қилиб келтирди:\n“Ёшларга қарор чиқмаган экан, энди у ерлар агрофирмага ўтказиб берилди ва соя экиляпти. Ҳозир соя сиёсати жуда қаттиқ бўляпти. Ўзлари экса ҳам бўловради, ким экса ҳам шартномани қилиб давлатга соя режасини топшириши керак. Улар энди ўзларига экиб юриб, давлатга топширмай ўрганиб қолишган. Улар ернинг у еридан, бу еридан чўқиб фойдланиб кетадиган одамлар. Энди ҳамма жойда сояга план қўяяпти, оборотдан чиқманглар деяпти, прокурорнинг зами ўзи бизда вакил. Ҳар куни эккан ернинг назоратини оляпти. Энди у ёшларга қарор чиқарилмаган экан-да”.\nҚарор нега чиқарилмган, деган саволга ҳоким ўринбосари "Бундан хабарим йўқ", деган жавоб билан чекланди.\nҒўзанинг соясида қолиб кетган соя. Фермерлар соя топширишга мажбурланмоқда\n2018 йилнинг февралида ҳукуматнинг “Республикада соя етиштириш ҳажмларини янада кўпайтириш чора-тадбирлари тўғрисида”ги қарори эълон қилинган эди.\nБу қарорга асосан ортиқча ер бўлмагани сабабли ғўза қатор ораларига соя экишга мажбурлов фермерларнинг норозилигига сабаб бўлган эди.\nПрезидент Шавкат Мирзиёев 2021 йил 27 январь куни ёшлар масаласига бағишлаб ўтказилган йиғилишда бош вазир ўринбосари Шуҳрат Ғаниевга жойларда ҳар 10 гектар экин еридан 1 гектарини ёшларга деҳқончилик учун ажратиш тўғрисида буйруқ берган эди.\n“Ҳар бир фермер 2 гектардан ерини ярим гектардан қилиб, 4 нафар ёшларга бўлиб берсин. Улар бу ерга истаган экинини эксин, ҳеч ким аралашмайди”, — деган эди президент.\nШунингдек, қудуқлар қазиб, захира ерларни ёшларга фойдаланиш учун бериш, томорқада лимончилик, паррандачилик, қуёнчилик, асаларичилик қилишлари учун кредитлар ажратиш юзасидан кўрсатмалар берган эди.\nАндижон вилояти ҳокимлигидан бу масалага муносабат олишнинг имкони бўлмади.\nФермерлар Ғаниевни президент фармонини саботаж қилишда айбламоқда\nБанклар ёшларга кредит беролмаяпти, ходимлар уйма-уй юриб қарз ундирмоқда\nБош прокуратура: Нукусдаги тартибсизликларда 18 киши ҳалок бўлди, 516 киши ушланди


12:38 05.01.2018 Ҳавола олиш\nСамарқанд автомобиль заводида ишлаб чиқарилган SAZ HD 50 русумли автобуслар сайёҳлар учун барча қулайликларга эга бўлиб, хавфсизлик нуқтаи назаридан мукаммал ишланган\nТОШКЕНТ, 5 янв — Sputnik. Самарқанд автомобиль заводида хорижий ва маҳаллий сайёҳлар учун мўлжалланган шаҳар ички сайёҳлик йўналишларига мўлжалланган SAZ HD 50 русумли автобуслар 50 дона ишлаб чиқарилди. Бу ҳақда Sputnik хабар қилди.\nТуризмни ривожлантириш давлат қўмитаси маълумотларига кўра, мазкур транспорт сайёҳлар учун барча қулайликларга эга бўлиб, хавфсизлик нуқтаи назаридан мукаммал ишланган. Автобусда телевизор, кондиционер, Wi-Fi, микрофон, аудиотизим ва овоз карнайлари мавжуд. Ҳар бир ўриндиқ хавфсизлик камарлари билан жиҳозланган. Бу автобусда сайёҳлар хордиқ чиқариб, сайр қилишлари учун барча шарт-шароит яратилган.\nАвтобусда кузатув видеокамера ҳам ўрнатилган бўлиб, у сайёҳлар хавфсизлиги учун хизмат қилади.\nАвтобуснинг умумий йўловчи сиғимдорлиги 44 йўловчини ташкил қилади. Ўриндиқлар сони 29 та. Автобуснинг тўлиқ массаси 9,5 тоннани, максимал тезлиги 80 км/соатни ташкил қилади.\nШу билан бирга, 2018 йил биринчи чорагида Германиянинг MAN русумли шаҳарлараро автобусларни ишлаб чиқариш режалаштирилган. Бу ўз навбатида туризм соҳасини ривожлантириш учун қулай шарт-шароитлар яратишга хизмат қилади.


Қувада бир оиланинг икки фарзанди ис газидан заҳарланиб вафот этди — Фарғона шифокори\nҚува туманида бир оиланинг икки фарзанди ис газидан заҳарланиш оқибатида вафот этди.\nМаълум қилинишича, 5 январь куни соат 08:30да Фарғона вилояти Қува тумани «Тошкент» МФЙ, Қўрғонча кўчаси 82-уйда истиқомат қилган оиланинг икки фарзанди беҳуш ҳолда тумандаги Шошилинч тиббий ёрдам кўрсатиш марказининг жонлантириш бўлимига олиб келинган.\n«Фарғона вилояти Қува тумани «Тошкент» МФЙ, Қўрғонча кўчаси 82-уйда печкага шланг орқали газ тортилиб иситилган, шланг печкадан чиқиб уйнинг ленолиумли пол қисмига тушиб пол ёнган, болалар диван ёнига яширинган, ота-оналари уйдан ташқарида бўлган, ёнғин катта бўлмагани сабабли ота-онаси хабарсиз қолган, ёнғин оқибатида болалар ҳушдан кетган», дейилади хабарда.\n2018 йил 14 январда туғилган Р.Х ва унинг опаси, 2017 йил 14 майда туғилган Р.О шифохонага олиб келинган вақтда жонсиз ҳолда бўлгани аниқланган.\n← (18+) Жинсий алоқа интенсивлигига касбий фаолият таъсир қиладими?\nШифокор ва дорихона ўртасидаги «келишувлар»га тақиқ қўйилади →\n25.12.2019 fsh.uz 143\n18.11.2017 fsh.uz 597\n07.12.2019 fsh.uz 208


Тошкент вилояти учун салкам 40 трлн.лик 784 та инвестиция лойиҳасидан иборат янги дастур шакллантирилган - Халқ сўзи\n14 Декабрь, Шанба\nТошкент вилояти учун салкам 40 трлн.лик 784 та инвестиция лойиҳасидан иборат янги дастур шакллантирилган\n12:40 03 Июнь 2019 Сиёсат\nПрезидент Шавкат Мирзиёев Тошкент вилояти иқтисодиётини ривожлантириш, янги корхоналар ва иш ўринлари яратиш бўйича долзарб вазифаларни белгилаб берди.\n2019-2020 йиллар учун умумий қиймати 39 триллион 833 миллиард сўм (4,7 миллиард доллар) бўлган 784 та инвестиция лойиҳасидан иборат янги ҳудудий дастур шакллантирилгани қайд этилди. Уларнинг 15 таси давлат аҳамиятига эга йирик лойиҳа бўлса, 769 таси хусусий бизнес ва инвесторлар иштирокида амалга оширилади.\nРўйхатдан ўтган кичик бизнес субъектларининг 17 фоизи ишламаётгани, Ангрен шаҳри ва Чиноз туманида бу кўрсаткич 30-33 фоизни ташкил этиши танқид қилинди. Уларнинг фаолиятини тиклаш, ўз бизнесини бошламоқчи бўлган оилаларга «Ҳар бир оила – тадбиркор» дастури доирасида жорий йилда 350 миллиард сўм имтиёзли кредитлар ажратиш бўйича топшириқ берилди. Талаб бўлса, яна қўшимча маблағ ажратилади.\n- Нима учун оилавий тадбиркорлик, уйларда паррандачилик, чорвачилик, томорқачилик бўлсин деяпмиз. Одамларнинг даромади ошиши, тўлов қобилияти юқори бўлиши керак, - деди давлатимиз раҳбари.


Путиннинг ҳузурига келган Пашинян Озарбайжон билан чегарадаги вазиятдан шикоят қилди | Qalampir.uz\nПутиннинг ҳузурига келган Пашинян Озарбайжон билан чегарадаги вазиятдан шикоят қилди\nОлам\t08 Июль 16:30 3435\nАввалроқ Арманистон Бош вазири вазифасини бажарувчи Никол Пашинян Москвада Россия Президенти Владимир Путин билан учрашиши ҳақида хабар бергандик. Қайд этиш керакки, Россия Президенти матбуот котиби Дмитрий Песков икки давлат раҳбарининг учрашуви олдидан музокаралар марказида Тоғли Қорабоғ мавзуси бўлишини маълум қилганди.\nКремлда ўтган учрашувда Арманистон Бош вазири вазифасини бажарувчи Никол Пашинян Тоғли Қорабоғ масаласи бўйича Россиянинг кўрсатган ёрдами учун миннатдорлик билдирган, бироқ шу билан бирга Арманистон ва Озарбайжон чегарасидаги вазият кескинлигича қолаётганини маълум қилган.\n“Айтишим керакки, Россия тинчликпарвар кучлари Тоғли Қорабоғга жойлаштирилганидан сўнг, минтақадаги вазият барқарор, аммо вақти-вақти билан баъзи беқарорлик ўчоқлари пайдо бўлмоқда. Бугун сиз билан бу нима учун ва қандай қилиб содир бўлаётгани ҳақидаги баҳо ва фикрларим билан бўлишмоқчиман. Арманистон ва Озарбайжон ўртасидаги чегарада вазият ҳали ҳам барқарор эмас ва биз бу ҳақда бир неча бор гаплашган эдик. Айтмоқчиманки, сўнгги икки ойдан бери доимий ташвишдамиз. Умид қиламанки, биз бугун ушбу масалага соатларни бағишлай оламиз”, дейди Арманистон етакчиси.\nҚайд этиш керакки, жорий йилнинг 6 июль куни Озарбайжон Мудофаа вазирлиги Aрманистон қуролли отрядлари Озарбайжон армиясининг Aғдам вилояти Aлиагали қишлоғи йўналишида жойлашган ҳарбий қисмларига қарата ўқ узгани ҳамда бир ҳарбий хизматчи яраланганини маълум қилганди.\nИкки давлат раҳбарлари учрашув давомида Тоғли Қорабоғдан ташқари Арманистонда бўлиб ўтган парламент сайловлари ҳақида ҳам гаплашган. Суҳбат чоғида Владимир Путин Никол Пашинянни Арманистон парламенти сайловларидаги ғалабаси билан табриклаган.\n“Бундай мураккаб, ўта кескин ва нозик масалаларни самарали ишлаш учун имконият борлигидагина ҳал қилиш мумкин. Бунинг учун энг муҳими халқ ишончига эга бўлишдир. Бу эса сизда бор, сайлов натижалари шуни кўрсатмоқда”, дейди Россия раҳбари.\nШу билан бирга, Пашинян Арманистонга етказдириб берилган “Спутник V” антиковид вакцинасини учун Владимир Путинга миннатдорлик билдирган. Пашиняннинг сўзларига кўра, шу кунгача республикага юз мингдан ортиқ дозадаги вакцина юборилган.\nЭслатиб ўтамиз, Арманистонда ўтказилган парламент сайлов натижаларига кўра, Никол Пашиняннинг Менинг қадамим партияси ҳукуматни мустақил равишда шакллантириш учун етарли миқдордаги овоз тўплаган. У 53,91 фоиз овозга эга. Республиканинг собиқ Президенти Роберт Кочаряннинг “Арманистон” блоки 21,9 фоизга эга бўлди. Учинчи ўринни эса 5,22 фоиз билан Миллий хавфсизлик хизматининг собиқ раҳбари Артур Ванецян ва Арманистоннинг учинчи Президент Серж Саргасяннинг “Менда шараф бор” блоки эгаллади.\nМосква Озарбайжон Путин Арманистон Тоғли Қорабоғ\n20 Июль 09:50 37968\n21 Июль 13:00 34330\n21 Июль 10:21 34126\n21 Июль 21:00 34048\n22 Июль 20:43 32365


«Миллат қалбига ойна тутиб...» — Ҳафта давомида матбуотда - Халқ сўзи\n12:58 12 Июль 2020 Жамият\nЖеймс Кэмероннинг машҳур «Титаник» фильмида бир ажойиб лавҳа бор. Энг қудратли тўлқинларни ҳам писанд қилмай олға силжиётган улкан кема кутилмаганда айсберг билан тўқнашиб, ҳамма ўз жонини омон сақлаш ташвишига тушган таҳликали бир паллада уч нафар скрипкачи палубада турганча мусиқа ижро этишда давом этади. Бугун газеталаримизда фаолият юритаётган журналистлар ўзларининг касбга садоқати билан менга ўша фидойи мусиқачиларни эслатади. Коронавирус инфекциясининг тарқалиши ўзининг янгидан янги антирекордлари билан ҳар бир соҳага салбий таъсирини ўтказаётган, кўнгил хотиржамлиги тобора танқис бўлиб бораётган бир пайтда газеталаримиз мамлакатдаги ўзгаришларни, одамлар ҳаётини: ғаму ташвишларини, ютуғу муаммоларини собитқадамлик билан ёритишда давом этяпти. Ўтган ҳафтада чоп этилган газеталарни варақлаб, бунга яна бир бор ишонч ҳосил қилиш мумкин.\n«Халқ сўзи» ҳам бу борада мустасно эмас. Газетада чоп этилган «Ўзимиз ўтирган шохни ўзимиз кесмайлик» сарлавҳали мақолада бепарволик, лоқайдлик, карантин талабларига амал қилмаслик коронавирусга қарши курашда эришилган ютуқларни чиппакка чиқариши мумкинлиги ҳақида шоирона ташбеҳлар билан куйиниб ёзилган. «Бугун дунё баланд дарахт шохидаги полапон инидек қалқиб турибди. Коронавирус деган бало даҳшатли тўзон мисоли ёпирилиб, бу дарахтни тинимсиз тебратмоқда», дейилади мақолада ва бу тебранишлар ҳар дақиқада уч нафар инсоннинг умрига зомин бўлаётгани, юзага келган иқтисодий таназзул туфайли очарчиликдан азият чекаётганлар сони эса бир миллиарддан ошгани айтилади.\n«Янги Ўзбекистон» газетасида ҳафта давомида чоп этилган материаллар ичида айниқса Ҳаким Сатторийнинг «Тошқўрғон муҳим туризм манзили бўлиши мумкин» сарлавҳали мақоласи ажралиб туради. Унда муаллиф Соҳибқирон Амир Темур ҳазратларининг ёшлик ва ўспиринлик йиллари кечган Помир тоғининг Ҳисор тизмасидаги хушманзара масканлар, буюк бобомиз номи билан аталувчи ғор, унга энг яқин жойлашган қишлоқ — Тошқўрғон ҳақида жуда қизиқарли маълумотларни келтиради.\nЎзини ўзи банд қилганлар кимлар? Тил мавқеи кимга боғлиқ? Камбағалликдан қутулишнинг имкони борми? Гаджетлар ажин сабабчисими? Агар сиз мана шу саволларга жавоб қидираётган бўлсангиз «Ишонч» газетасини ўқинг. Нашрнинг ҳар бир сони ўқувчилар учун қизиқарли бўлган турли мавзулардаги мақолаларга бой. Шу билан бир қаторда таҳририят жойларда учраётган муаммоларга ҳам ечим излайди. Хусусан, Муқимбой Исмоиловнинг “Қоғозда «пишаётган» сабзавотлар ёхуд қўлдан-қўлга овора ер қиссаси” сарлавҳали мақоласида Жиззах вилоятининг Шароф Рашидов туманидаги «Жиззах файз олмазори» фермер хўжалигидаги можаролар, мутасадди раҳбарларнинг масъулиятсизлиги оқибатида келиб чиқаётган низолар ҳақида сўз боради.\n«Ҳуррият» газетаси бу ҳафтада журналистикамиз тарихи ва бугунги куни ҳақида қизиқарли маълумотларга эга бир нечта мақолалар берган. Уларда “Йилнинг энг фаол журналисти“ анъанавий танлови, соҳамиз фахрийлари ва фидойилари ҳақида ҳикоя қилинади. Айниқса, Ўзбекистонда хизмат кўрсатган маданият ходими Тўлқин Ҳайитнинг Маҳмудхўжа Беҳбудий ижоди ва фаолиятига бағишланган «Миллат қалбига ойна тутиб...»сарлавҳали мақоласи кўпчиликда қизиқиш уйғотиши табиий. Мақолада замондошлари томонидан Туркистон жадидларининг улуғи, ўзбек драматургияси ва публицистикасининг асосчиси, дея таърифланган мутафаккир бобомизнинг ҳуррият ва маънавий камолот орзусида амалга оширган саъй-ҳаракатлари тарихий фактлар асосида батафсил очиб берилган.\nНафақат миллий адабиётимиз, балки қўшни давлатлар адабиётининг умидли намояндалари асарлари билан танишишни хоҳлаган шеърият ихлосмандларига«Ўзбекистон адабиёти ва санъати» газетасини тавсия этган бўлардим. Газетанинг навбатдаги сонида коронавирус пандемияси туфайли бу йил “Zoom” дастури орқали онлайн тарзда бўлиб ўтган ёш ижодкорларнинг анъанавий «Зомин қалдирғочлари» семинарида иштирок этган Қирғизистон, Озарбайжон, Қозоғистон, Тожикистон, Афғонистон давлатларида яшаб, ижод қилаётган ёшларнинг шеърларидан намуналар берилган.\n«Маҳалла» газетасининг деярли ҳар бир саҳифаси битта долзарб мавзудаги мақолага ажратилган. Бу мақолалар ижтимоий ҳаёт, сиёсат, иқтисодиёт, тиббиёт, ҳуқуқ, таълим, санъат ва бошқа кўплаб соҳаларни қамраб олади. Шу боис ҳар қандай одам газетанинг бу сонидан ўзига қизиқарли бўлган мақолани топа олиш эҳтимоли катта. Менга, масалан, Нилуфар Юнусованинг «Янги тизимда пенсияга чиқиш тартиби қандай?» сарлавҳали мақоласи қизиқроқ туюлди. Шунақа масалалар ҳақида бош қотириш ёшига ҳам яқинлашиб қолдик.\nМавзу хилма-хиллиги борасида «Оила даврасида» газетаси ҳам «Маҳалла»дан қолишмайди. Лекин улар орасида бир мақола алоҳида эътиборга лойиқ. Бу — Эрпўлат Бахтнинг «Муҳофазага муҳтож виждон» сарлавҳали мақоласи. Ўзининг ўткир қалами билан танилган хоразмлик ҳамкасбимиз бу сафар табиатни асраш борасидаги нуқсонлар, хусусан, шу масалага масъул бўлган мутасаддиларнинг лоқайдлиги, таъбир жоиз бўлса, виждонсизлиги ҳақида куюниб ёзади.\n«Аёлга ожиза эмас, мўъжиза, деб қаранг». Газетага лейтмотив сифатида чиқарилган бу сарлавҳа Олий Мажлис Қонунчилик палатаси депутати Гулруҳ Агзамованинг «Жамият»газетасида чоп этилган мақоласига тегишли. Унда муаллиф жамиятимизда хотин-қизларнинг ўрни, уларга яратилаётган шарт-шароитлар, гендер тенглигини таъминлаш борасидаги саъй-ҳаракатлар ҳақида ўз фикрларини баён этган. Умуман, газетанинг бу сонида парламент қуйи палатаси вакиллари мақолаларига катта ўрин ажратилган.\n«Халқ сўзи» ва «Народное слово» газеталари бош муҳаррирининг биринчи ўринбосари.


Пойтахтнинг Шайхонтоҳур туманида 4та уй ёниб кетди - UzNews.uz\nБинолар ўртасида оралиқ масофалар бўлмаганлиги сабабли, олов қўшни уйларга ўтиб кетган.\n22 август куни соат 02:50да Тошкент шаҳар Шайхонтоҳур тумани “Ҳувайдо” МФЙда жойлашган 31, 51, 33 ва 42-уйларда ёнғин содир бўлаётганлиги ҳақида ёнғин-қутқарув хизматига хабар келиб тушган. Бу ҳақда Ўзбекистон ЁХХ матбуот маркази хабар бермоқда.\nВоқеа жойига 5та ёнғин ўчириш бўлинмалари жалб этилган. Биринчи бўлинмалар кўрсатилган манзилга соат 02:58да етиб борган. Кўрилган тезкор ҳаракатлар натижасида ёнғин соат 03:11да қуршаб олинган ва 03:42да тўлиқ бартараф этилган.\nТан жароҳати олганлар ва ҳалок бўлганлар қайд этилмагани хабар қилинмоқда.\nЁнғин оқибатида 31, 51, 33 ва 42-уйларнинг 20, 65, 40 ва 25 кв.метр майдонда том қисмлари ёниб зарарланган.\nЁнғинни қисқа вақтда тарқалишига уйларни қуришда ёнғинга қарши оралиқ масофалар инобатга олинмаган ва ёнғинга қарши деворлар қурилмаганлиги сабаб бўлган. Ёнғиндан уйларнинг жами 550 кв.метр майдони сақлаб қолинган.\nҲодисанинг келиб чиқиш сабаби ва моддий зарар миқдори аниқланмоқда.\n«БАТ» работает над потенциальной вакциной от COVID-19\n2 апреля, 12:23\nКоличество зараженных COVID-19 в Узбекистане достигло 190\nУзбекистан нарастил суточное производство масок до 2,6 млн


Халқаро амнистия Саудияни танқид қилди\n18 май 2022, Тошкент вақти: 17:25\nиюл 22, 2009\nХалқаро амнистия ташкилоти Саудия Арабистонини терроризмга қарши кураш баҳонасида мамлакатда инсон ҳуқуқларини қўпол равишда бузаëтганликда айблади.\nҚароргоҳи Лондонда жойлашган ташкилотга кўра, 2001 йил 11 сентябр куни АҚШда содир этилган ҳуружлардан сўнг Саудия Арабистони ҳукумати терроризмда алоқадорликда айблаб, ҳеч қандай маҳкама жараёнисиз мамлакат бўйлаб 1000 дан зиёд фуқарони ҳибсга олган.\nХалқаро амнистия ташкилотининг айтишича, қўлга олинган шахслар орасида ҳукумат танқидчилари ҳам бўлган.\nБундан ташқари Халқаро амнистия ташкилоти инсон ҳуқуқларини поймол этиб келаётган Саудия ҳукуматига босим ўтказа олмаётгани учун жаҳон ҳамжамиятини ҳам кескин танқид қилди.\n“Кабинетим ёнидаги синф хонасида бўлди. Бир нарса дуп этип қулагандай бўлди, қарасам синф ойнасидан чанг чиқаяпти. Ўқитувчи устидан тушгани учун у қаттиқ қўрқиб кетибди, қон босими кўтарилибди, шифокорлар биринчи тиббий ёрдамни кўрсатишди. Ҳозир ўқитувчимизнинг аҳволи яҳши. Ўқувчилар эса шок ҳолатига тушиб қолган. Худога шукур, жиддий жароҳат олганлар йўқ”.\n“Худо сақлабди. Қизимнинг, болаларнинг саломатлиги яхши экан. Касалхонада қарашаяпти”.\n“Ўзи эски мактаб. Бироқ, Фавқулотда вазиятлар вазирлиги ҳавфли деб рўйхатга олмаган. Чотқол туманида Фавқулотда вазиятлар вазирлиги қарори билан уч мактаб авария ҳолатида. Уларнинг иккитасини янгилаш ҳаракати кетаяпти”.\n“Болалар касалхонага ўзлари юриб келди. 14 ўқувчи ва бир ўқитувчи келди. Аҳволлари яхши, шифокорлар назоратидан ўтишаяпти”,- деди Олабуқа ҳудудий касалхонаси раҳбари Бақтигул Алибаева.\n“Мактаб шифти портлатиш ишлари амалга оширилган пайтда қулаган. Қишлоқдан унча узоқ бўлмаган ҳудуда портлатиш ишларининг олиб борилиши нақадар қонуний? Ширкат бу иши учун сўзсиз жавбогарликка тортилиши шарт”.\nФавқулотда вазиятлар вазири ўринбосари Урматбек Шамирқанов депутатнинг бу баёнотига жавоб берар экан:, бу воқеа юзасидан махсус комиссия текширув ўтказишини маълум қилди.


АҚШ Ямандаги уруш учун Саудияни айблаяпти | Azon.uz - Ахборот-таҳлилий портал\n926 16:40 18.09.2021\nАҚШ Конгрессига Саудия Арабистони бошчилигидаги коалицияни Ямандаги уруш учун ҳар қандай ҳарбий қўлловдан маҳрум этишни кўзда тутувчи қонун лойиҳаси тақдим этилди.\nМаълум бўлишича, конгрессменлар «Американинг моддий-техник қўллови ҳамда ҳаводан Саудиянинг ҳаводан зарба берувчи қирувчи самолётларига эҳтиёт қисмлар етказиб бериш тўхтатилиши»ни истамоқда. Конгрессменлар талаби инобатга олинадиган бўлса, Пентагоннинг бюджетига ўзгартириш киритишга тўғри келади.\nЖорий йил бошида АҚШ Давлат котиби Энтони Блинкен Саудия Арабистонининг Ямандаги ҳаракатлари у ерда оғир гуманитар инқирозга сабаб бўлганини айтганди.\n«Биз Саудия Арабистони олиб борган кампания дунёдаги энг оғир гуманитар инқирозга сабаб бўлганини кўряпмиз, – деган эди у. – Эҳтиёжманд одамларнинг гуманитар ёрдам билан таъминланиши жуда муҳим. Тушунишимча, ҳусийлар 80 фоиз яманлик яшайдиган ҳудудни назорат қилади. Биз ҳар қандай қарор, жумладан, (ҳусийларга қарши) санкциялар гуманитар ёрдам етказишни янада қийинлаштирмаслигига ишонч ҳосил қиилишимиз керак».\nУзоқ вақтдан бери сиёсий беқарорликка саҳна бўлиб келаётган Яманда қуролли шиа гуруҳи – ҳусийлар 2014 йилнинг сентябрида пойтахт Сано ва баъзи ҳудудлар назоратини қўлга олди. Пировардида ҳусийлар ва ҳукумат кучлари ўртасида қақшатқич тўқнашувлар бошланди, ҳукумат мамлакат жанубидаги Адан шаҳрини муваққат пойтахт деб эълон қилди. Президент Абдураббу Мансур Ҳодийнинг илтимосига биноан Саудия Арабистони бошчилишигидаги халқаро коалиция 2015 йилнинг 26 мартида ҳукумат кучларига ёрдам кўрсатиш учун операцияга киришди.\nКоалиция кучларининг мақсади “Қатъий бўрон” ва “Умидга қайтиш” номли икки операция билан Яманнинг бутун ҳудудини президент Ҳодийнинг бошқаруви остига ўтказиш эди. Орадан шунча вақт ўтган ўтган бўлса-да, халқаро коалиция ҳанузгача мақсадига ета олмади. БМТ етакчилигида сиёсий музокаралар ўтказишга уриниш ҳам бесамар кетди.\nКоалиция таркибида АҚШ ҳам бор эди. Жорий йилнинг февралида АҚШ президенти Жо Байден коалицияни қўллаб-қувватлаш тўхтатилганини ва Ямандаги низони тинч йўл билан ҳал этишга киришилганини маълум қилди.\nУрушда энг кўп жабр кўраётган томон одатдагидек тинч аҳоли бўлмоқда. Дунёнинг энг қашшоқ давлатларидан бири бўлмиш Яман уруш оқибатида дунёнинг энг оғир гуманитар инқирозига дуч келди. Очлик, шунингдек, вабо сингари юқумли касалликлар одамларнинг тинкасини қуритди.\nАйни пайтда Яманда низолашаётган томонлар ўртасидаги музокаралар боши берк кўчага кириб қолган.\nАҚШ Яман уруш Саудия Арабистони айблов\n611 21:30 28.10.2021\n202 15:30 28.10.2021\n1234 08:51 28.10.2021


Тошкентдаги дўкондан 9 млн сўмлик мобиль телефонларни ўмарган шахс ушланди\n17:31 / 23.08.2017\nТошкент шаҳрининг Шайхонтоҳур туманида номаълум шахс А.Навоий кўчаси 44-уйда жойлашган “Grand Mobile Set” МЧЖга қарашли дўконга калит танлаш йўли билан кириб, у ердан кўп сонли мобиль телефон аппаратларини ўғирлаб кетган. Бу ҳақда Ўзбекистон Республикаси ИИВ матбуот хизмати хабар берди.\nЯъни, Тошкент вилояти Зангиота тумани Бешракат маҳалласида яшовчи, 1986 йилда туғилган А.Ғ.га тегишли умумий қиймати 9.200.000 сўмлик 13 дона “Samsung”, 2 дона “iPhone”, 1 дона “Xiaomi”, 2 дона “HTC”, 8 дона “Nokia”, 2 дона “Seria”, 5 дона “Blackberry” русумли мобиль телефонларини ўғирлаб кетган.\nИчки ишлар органлари ходимлари томонидан кўрилган тезкор чоралар натижасида мазкур жиноятни Шайхонтоҳур туманида яшовчи, ишламайдиган, муқаддам судланган, 1990 йилда туғилган Ш.Б содир этганлиги аниқланиб ушланган.\nМазкур ҳолат юзасидан ЎзР ЖКнинг 169-моддаси 2-қисми билан жиноят иши қўзғатилган. Тергов давом этмоқда.\nТошкент телефон Шайхонтоҳур


Теннис волейбол бейсбол ва хоккейда хам узини синаб курган футболчилар — узбекистон — Все об Узбекистане\nТеннис волейбол бейсбол ва хоккейда хам узини синаб курган футболчилар — узбекистон\nАвтор Uzbekiston На чтение 4 мин Просмотров 5 Опубликовано 24.11.2021\nТеннис, волейбол, бейсбол ва хоккейда хам узини синаб курган футболчилар — узбекистон\n«Милан» афсонаси — теннисчи, «Интер» юлдузи — волейболчи, «Барселона»ники эса — бейсболчи. Хоккейда хам футболчилар булган ва куйида улар хакида батафсил танишасиз.\nЛев Яшин — хоккей ва чим устида хоккей\nСобик иттифокда спортнинг икки тури — хоккей ва чим устида хоккейда юздузликка эришганлар анчагина.  Николай Старостин бу масалага кизикиш билдириш билангина чекланган булса, Численко жиддий шугулланган, Гранаткин эса хар иккисида салмокли натижаларга эришган.\nФутбол мураббийлари хар сафар «икки касб эгалари»ни койишар ва улардан спортнинг бир турини танлашни талаб килишарди. Москванинг «Динамо» клуби уйинчилари спортнинг чим устида хоккей турида куплаб совринларга эга булишгани боис, «икки касб эгаси» булиб колишни маъкул топишарди.\nШу тарика, ёш Лев Яшин шайбаларни ушлай бошлади, баъзида эса коптокларни хам — чим устида хоккей уйнади. Аммо урганиб колган хоккейида хам ишлари ёмон кетмади — «Динамо» собик иттифок биринчилигида бронза эгаси булди, кубокни кулга киритди, аммо Яшин борлиги билан футболга берилиб кетгани учун хоккей буйича ЖЧ-54 «заявка»сига киритилмади.\nАфсус, шундай булганида у захира уйинчиси сифатида булса-да жахон чемпионига айланармиди — худди илк бор собик совет хоккейчилари жахонда энг яхши булганлари каби мундиалнинг энг буюк уйинчиларидан, хужумчиларидан бири сифатида тарихга мухрланармиди?\nВсеволод Бобров — хоккей ва чим устида хоккей\nАрмиячиларнинг афсонавий форварди — юкорида айтиб утганимиз — энг яхши хужумчи, Стокгольмда утган хоккей буйича жахон чемпионатида уз амплуаси буйича энг яхши, деб топилди.\nСунгги турда — голиб гурух боскичида аникланди, Канада тор-мор этилди — 7:2, Чехословакия маглубиятга учратилди — 5:2, финлар — 7:1, норвеглар — 7:0 хам. Терма чинданам жуда кучли эди, футболчи Бобров эса — жамоанинг энг яхши хоккейчиси.\nУ хоккей буйича 7 карра мамлакат чемпиони булди, икки бор — жахон, бир марта — Олимпияда чемпиони сифатида эътироф этилди. Стокгольмдаги уша таркибда шунингдек, футбол химоячиси — Бичков хам бор булиб, у — хоккейда хужумчи, спортнинг хар икки турида форвард булган — Шувалов, чим устидаги хоккейда хавбек ва химоячи булган Виноградов булганди.\nУларга яна Яшин кушилганидами — хоккейда «олтин»га эга булган футболчилар жамоаси пайдо буларди. Хозир эса Акинфеевни Россия хоккей термаси дарвозабони сифатида, Дзюбани эса клюшка билан тасаввур килиш жуда хам кийин.\nЙохан Неескенс — бейсбол\nВенесуэлалик, япониялик ёки америкалик футболчилар кучли профессионал бейсболчилар булиб чикишлари кутилганмиди? Голландия термасининг хамма замонлардаги энг буюк уйинчиларидан бири, энг яхши булишига адаши Кройф халакит килган инсон ёшлигида бейсбол буйича Римда утган Европа биринчилигида энг яхши деб топилганди.\nКейинчалик Неескенс «Аякс» ва «Барселона» билан футболда 6 бор еврокубокларни кулга киритди!\nСимен Агдестейн — шахмат\nСимен Норвегия термаси сафида футболчи сифатида 8 марта майдонга тушди, 9 мавсум давомида хужумда туп сурди. Аммо у шахматда янада купрок муваффакиятларга эришди.\n15 ёшида мамлакат чемпиони булди, кейин яна 6 марта бу муваффакиятни такрорлади. 80-йиллар бошларида жахон экс-чемпиони Спасскийни хам маглуб этди, Норвегия тарихида илк бор гроссмейстер макомига эга булди, шахмат буйича амалдаги жахон чемпиони Карлсенни тарбиялашга хисса кушди — «Реал» фанати булган Магнусда футболга мухаббат мана каердан пайдо булган!\nКлайв Аллен — америкача футбол\nЛондонда тугилган хужумчи пойтахтнинг 7та клуби шарафини химоя килди — «КПР», «Арсенал», «Кристал Пэлас», «Тоттенхэм», «Челси», «Вест Хэм» ва «Миллуол».\nКлайв утган асрнинг 80-йилларида футбол буйича Англия термасида уйнади, кейин америкача футболга утиб, кикер — тупга оёги билан зарба берадиган уйинчига айланди.\nТугри, унинг профессионал клуби «Лондон Монакс» бир йилдан кейин таркаб кетди, аммо Аллен «йуколиб колмади» — хозир у «Тоттенхэм»нинг ёшлар жамоасини шугуллантиряпти.\nФабьен Бартез — автопойга ДАВОМИ


Тожикистон президенти расмий ташриф билан Эронга жўнаб кетди\nТожикистон президенти Имомали Раҳмон 29 май куни расмий ташриф билан Эронга жўнаб кетди. Ташрифнинг батафсил дастури эълон қилинмади.\nДавлат раҳбари матбуот хизмати хабарига кўра, президентга ташқи ишлар вазири, бош прокурор, энергетика ва сув ресурслари, иқтисодий ривожланиш ва савдо, транспорт, молия вазирлари, шунингдек, бошқа қатор вазирлар ҳамроҳлик қилмоқда.\nСўнгги ойларда Тожикистон-Эрон муносабатлари яна жадал ривожланмоқда. Душанбе ва Теҳрон ўртасидаги муносабатлар сўнгги йилларда таранглашган ва айниқса 2015 йил охирида ёмонлашган. Тожикистон очиқ ва билвосита Эрон ҳукуматини тақиқланган Ислом Уйғониш партиясини қўллаб-қувватлаётганликда айблаган бўлса, Теҳрон Душанбени Бобак Занжоний ўтказган миллионлаб долларлар ғойиб бўлганликда айблади.\nЭрон 1991 йилда Тожикистон мустақиллигини биринчи бўлиб тан олган ва 2013 йилгача Душанбенинг асосий иқтисодий ҳамкорларидан бири бўлган.\nКўп йиллар давомида Тожикистон бозорлари Эрон маҳсулотлари билан тўла эди. Тожикистонда энг йирик ҳисобланган Душанбе-Чаноқ автомобиль йўлидаги «Истиқлол» туннели Эрон томонидан шимол ва пойтахт ўртасидаги транспорт қатновини осонлаштириш мақсадида ишлаб чиқилган ва амалга оширилган лойиҳалардан бири эди. Бу туннель худди Сангтудин ГЭС-2 каби Эроннинг молиявий ва техник ёрдами билан қурилган.


Тожикистонда яқин қариндошлар ўртасидаги никоҳ тақиқланди - - - www.Voydoda.com - Развлекательный портал -\nТожикистонда яқин қариндошлар ўртасидаги никоҳ тақиқланди\n13 Янв 2016(22:21)\nТожикистон парламентининг қуйи палатаси ҳукумат томонидан таклиф этилган қонунчиликдаги ўзгаришлар — яқин қариндошлар ўртасидаги никоҳни тақиқловчи тузатишларни маъқуллади. Бу ҳақда Asia-Plus хабар бермоқда.\n«Бундан буён ака-укалар, опа-сингиллар, амаки-тоға ҳамда амма-холаларнинг болалари ўртасидаги никоҳлар ман этилади», — дея таъкидлаган мамлакат соғлиқни сақлаш ва ижтимоий ҳимоя вазири Нусратулло Салимзода. Унинг айтишича, ўтган йил аввалидаги маълумотларга кўра, мамлакатда 30 мингдан зиёд ногирон болалар қайд этилган бўлиб, уларнинг аксарияти эр-хотин яқин қариндошлар бўлган оилаларда туғилган.\nТузатишларга кўра, 2016 йил 1 июлдан эътиборан фуқаролар никоҳ тузишдан аввал мажбурий тарзда тиббий кўрикдан ўтиши талаб этилади: ФҲДЁ идораларига тегишли тиббий ҳужжатлар тақдим этилмаган тақдирда рўйхатдан ўтказиш ман қилинган.\nТеги: Тожикистонда яқин қариндошлар ўртас


«Оҳангаронцемент» олти йил учун қўшимча солиқ тўлайдиган бўлди – Газета.uz\n«Оҳангаронцемент» олти йил учун қўшимча солиқ тўлайдиган бўлди\nОлий хўжалик суди «Оҳангаронцемент» компаниясига 2009-2014 йиллар учун қўшимча солиқ тўлашни юклади.\n14 октябр 2015, 18:24 Иқтисодиёт\nЎзбекистон Олий хўжалик суди Россиянинг «Евроцемент груп» назоратидаги «Оҳангаронцемент» компаниясига (Оҳангарон, Тошкент вилояти) олти йил учун қўшимча солиқ тўлашни юклади, деб хабар қилади РИА Новости.\nКорхонанинг матбуот хабарномасида қайд этилишича, суд «Оҳангаронцемент»дан 2009-2014 йиллардаги қўшимча фойда ва солиқ ўз вақтида тўланмагани учун пеня ундирилганини қонуний деб топди. Қўшимча солиқ тўлови миқдори ошкор қилинмади.\nЗавод Бош прокуратурага «Ўзбекистон Республикаси Олий Хўжалик судига иш бўйича қарорни қайта кўриб чиқиш учун эътироз киритиш»ни сўраб мурожаат қилди, дейилади хабарномада.\n«Евроцемент групп» Ўзбекистон томонининг заводнинг ушбу мамлакатдаги фаолияти билан боғлиқ эътирозларга олдин ҳам дуч келган эди. 2014 йил июлида Тошкент вилояти хўжалик суди Хусусийлаштириш, монополиядан чиқариш ва рақобатни ривожлантириш давлат қўмитасининг «Оҳангаронцемент»нинг 1994 йил августидаги хусусийлаштирилишини ноқонуний деб топиш тўғрисидаги даъвосини қаноатлантирган эди. Ўшанда суд корхонанинг мулки ва банкдаги ҳисоб рақамларига банд солди. Июль охирида завод акционерлари шикоят аризаси берди. 2014 йил декабрида заводнинг хусусийлаштирилишини ҳақиқий эмас деб топиш ҳақидаги қарор бекор қилинди.\n2006 йил августида «Евроцемент груп» ушбу цемент заводининг 75,6 фоиз акциясини Швейцариянинг Zeromax GmbH компаниясидан сотиб олди. Айни пайтда Россия компанияси корхонанинг 83,92 фоиз акциясига эгалик қилади, 16,08 фоизлик акция эса улуши кам акциядорларга тегишли.\n1961 йилда асос солинган «Оҳангаронцемент» республикадаги иккинчи катта цемент заводидир. Ишлаб чиқаришнинг «ҳўл» усулига кўра, унинг қуввати йилига 1,8 миллион тоннадир.\n2014 йил июнида «Евроцемент груп» China CAMC Engineering компанияси билан «Оҳангаронцемент» базасида йилига «қуруқ» йўл билан 2,4 млн тонна цемент ишлаб чиқарадиган нархи 128 млн долларлик янги завод қуриш бўйича шартнома тузди.\nЎтган йил натижаларига кўра, завод 2013 йилга нисбатан цемент ишлаб чиқаришни 5 фоиз, яъни 1,7 млн тоннага қадар оширди.\n27.07 Gumbaz қурилиш бозори автомобиль танлови акциясини якунлади\nGumbaz қурилиш бозори автомобиль танлови акциясини якунлади


«Янги Ангрен» ИЭСда энергоблок ўчирилди » Muzlik.uz - O‘zbekiston yangiliklari\n«Янги Ангрен» ИЭСда энергоблок ўчирилди\n30 январь куни соат 11:40 да «Янги Ангрен» иссиқлик электр станциясида электр энергиясини ишлаб чиқаришга мўлжалланган 4-сонли энергоблокда носозлик юзага келиши натижасида 170 МВт қувват билан тўхтатилди. Бу ҳақда Ўзбекистон Энергетика вазирлиги матбуот хизмати хабар берди. Қозон агрегатининг том қисмида ёнғин юзага келиб, станциянинг тезкор ҳодимлари томонидан бирламчи ўт ўчириш воситалари қўлланилди ва ўт ўчириш бригадаси жалб қилинди. Соат 14:00 да ёнғин бартараф этилди. Жабрланганлар мавжуд эмас. Айни пайтда энергоблок таъмирга чиқарилди ва носозликни бартараф этиш чоралари кўрилмоқда. Мазкур ҳолатни ўрганиш юзасидан махсус комиссия ташкил қилинди. Айни пайтда станциянинг учта энергоблоки жами 580 МВт қувват билан ишламоқда. Авария муносабати билан мамлакатнинг айрим ҳудудларида электр таъминотида маълум вақт оралиғида узилишлар кузатилмоқда. Таъмирлаш ишлари қисқа фурсатларда якунланиб, электр энергияси таъминоти яхшиланиши таъминланиши керак.\n«Тошкент-Андижон» поезди электр бўлмагани сабабли тўхтаб қолди\nАнгрен ИЭС қуввати оширилди


Ўзбекистон футбол ҳакамлари маркази ишга тушади - 15.04.2022, Sputnik Ўзбекистон\nЎзбекистон футбол ҳакамлари маркази ишга тушади\nФутбол ҳакамлари маркази футбол, аёллар футболи, мини футбол, соҳил футболи, болалар ва ўсмирлар футболи мусобақаларини бошқарувчи ҳакамлар фаолиятини... 15.04.2022, Sputnik Ўзбекистон\nТОШКЕНТ, 15 апр — Sputnik. Адлия вазирлиги Ўзбекистон футбол ҳакамлари марказини давлат рўйхатидан ўтказди. Ҳужжатни Ўзбекистон футбол ассоциацияси вице-президенти Одил Аҳмедов қабул қилиб олди. Бу ҳақида Адлия вазири матбуот котиби хабар бермоқда. Футбол ҳакамлари марказнинг асосий мақсадлари:Маълумот учун, февраль ойида ПФЛ бош директори Диёр Имомхўжаев ўзининг телеграмдаги расмий саҳифасида Ўзбекистон футбол ҳакамлари марказини ташкил этиш таклифи маъқулланганлиги ҳақида ёзган эди. Хабарда айтилишича, босқичма-босқич барча футбол мусобақаларига ҳакамларни жалб қилиш мана шу марказ орқали амалга оширилади.\nфутбол, ўфа, одил аҳмедов\n15:35 15.04.2022 (янгиланди: 15:36 15.04.2022)\n© Sputnik / Александр Вильф / Фотобанкка ўтишГлавный судья во время футбольного матча\nФутбол ҳакамлари маркази футбол, аёллар футболи, мини футбол, соҳил футболи, болалар ва ўсмирлар футболи мусобақаларини бошқарувчи ҳакамлар фаолиятини мувофиқлаштиради.\nТОШКЕНТ, 15 апр — Sputnik. Адлия вазирлиги Ўзбекистон футбол ҳакамлари марказини давлат рўйхатидан ўтказди. Ҳужжатни Ўзбекистон футбол ассоциацияси вице-президенти Одил Аҳмедов қабул қилиб олди. Бу ҳақида Адлия вазири матбуот котиби хабар бермоқда.\nФутбол ҳакамлари марказнинг асосий мақсадлари:\nЎзбекистон ҳудудида футбол мусобақаларини бошқарувчи ҳакамлар ва назоратчилар фаолиятини мувофиқлаштирилишини таъминлайди. Бунда Ўзбекистон футбол ассоциацияси, Ўзбекистон Профессионал футбол лигаси, футбол клубларига ва бошқа ташкилотларга ёрдам кўрсатилади.\nҲакамлар ва назоратчиларни тайёрлаш, қайта тайёрлаш ва малакасини ошириш, шунингдек уларни ташкилий-бошқарув фаолиятига кўмаклашилади.\nЎзбекистон футбол ассоциацияси маълум қилишича, ушбу марказ Ўзбекистонда футбол, аёллар футболи, мини футбол, соҳил футболи, турли ёш тоифасидаги болалар ва ўсмирлар футболи мусобақаларини бошқарувчи ҳакамлар фаолиятини мувофиқлаштириради.\nМаълумот учун, февраль ойида ПФЛ бош директори Диёр Имомхўжаев ўзининг телеграмдаги расмий саҳифасида Ўзбекистон футбол ҳакамлари марказини ташкил этиш таклифи маъқулланганлиги ҳақида ёзган эди.\nХабарда айтилишича, босқичма-босқич барча футбол мусобақаларига ҳакамларни жалб қилиш мана шу марказ орқали амалга оширилади.


Молия\t16:08 | 21.2.22\n1 АҚШ долларининг расмий курси 46,85 сўмга ошди.\nЎзбекистонда долларнинг расмий курси 46,85 сўмга кўтарилиб, 10 минг 888,07 сўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 46,85 сўмга ошиб, 10 минг 888,07 сўмни ташкил этган. 1 евро курси 12 минг 373,20 сўмга баҳоланиб, 45,65 сўмга кўтарилди. Шунингдек, 1 рубль 141,57 сўм этиб белгиланиб, 1,55 сўмга пасайди.\nМаълумот учун, ушбу алмашув курслари 22 февраль, сешанба кунидан кучга киради.


Хасад имон кушандаси — Ibrat.uz\nЖамиятимизда мўмин-мусулмонлар амал қиладиган турли хил яхши хислатлар билан бирга зарарли хулқлар ҳам мавжуд. Мусулмон инсон доимо мақталган хислатларни қўлга киритиб, ёмон хислат ва одатлардан нафсини поклашига тарғиб қилинган. Аллоҳ таоло шундай марҳамат қилади:\n“Ҳақиқатан, уни (нафсни) поклаган киши нажот топур. ва у (нафс)ни (гуноҳлар билан) кўмиб, хорлаган кимса эса (Аллоҳнинг раҳматидан) ноумид бўлур!” (Шамс сураси, 9-10 оятдар).\n“Ҳасад – неъматга лойиқ бўлган кишидан уни завол бўлишини умид қилишдир” (“Ат-Тавқиф ала муҳимматит-таориф” 139-бет).\n“(Аллоҳ) айтди: “Сенга буюрганимда сажда қилишингга нима монелик қилди?” У деди: “Мен ундан яхшиман, мени оловдан яратгансан. Уни (Одамни эса) лойдан яратдинг” (Аъроф сураси, 12-оят).


Қозоғистондаги нефть базасида йирик ёнғин содир бўлди\n13:58 / 04.08.2016\nЖанубий Қозоғистон вилоятидаги нефть базасида содир бўлган ёнғинни ўчиришга 100 нафар киши жалб қилинди. Бу ҳақида Қозоғистон ИИВ Фавқулодда вазиятлар қўмитасининг расмий вакили Руслан Имонқулов маълум қилган.\n“Дастлабки маълумотларга кўра, Жанубий Қозоғистондаги “Мунай” нефть базасида 8та ёқилғи цистернаси ҳамда насос уриш бекатида чиққан ёнғинни ўчириш ишлари амалга оширилмоқда”, - дея муълум қилди Имонқулов.\nУнинг сўзларига кўра, “ўчириш ишларига 100 нафар ёнғин хавфсизлиги ходими ва 20та техника жалб қилинган”.\nИмонқуловнинг айтишича, ёнғин содир бўлган жойга оловни бартараф қилиш учун ёрдамчи поезд юборилган.\nнефть Қозоғистон ёнғин


19:41 / 15.11.2017 6403 pdf Ўқиш режими + -\nЖумаева Барчин 18:24 / 27.10.2020\n19:05 / 15.11.2017 6692\n12:00 / 29.03.2019 6956\n3276 21:04 / 18.09.2017\nЭнг афзал кўз ёши\nБир киши донишманддан .Эркаклар ҳам йиғлайдими,, деб сўради. Донишманд .Ҳа, эркаклар ҳам йиғлайди, деди. Бояги одам .Эркаклар қачон йиғлайди, деб сўраган эди, давоми...\n1506 11:30 / 24 март\nЖоҳилият сўзи Қуръони каримда тўртта калимага қўшиб келтирилди.1. .Жоҳилият гумони, Оли Имрон сураси, 154оят.Умматнинг бузилиши қалблар бузилиши сабаблидир.2. давоми...\n845 16:00 / 07.07.2021\nЎйлаб кўриш, тааммулга чорлов\nЭйнштейн айтади .Осмонга кўтарилиш асносида ҳаво етишмаслиги ортиб ва ортиб бораверади. Ҳатто, ҳаво етишмаслик сабаб бўғилиш юзага келади,.Қуръони Карим эса бу давоми...\n1030 11:00 / 27.07.2021


Туркиянинг Берлиндаги элчихонасида Эрдўғаннинг Гитлер образидаги сурати пайдо бўлди\n11:29 / 18.05.2016\nТуркия Республикасининг Германия пойтахти Берлин шаҳридаги элчихонасида Ражаб Тайиб Эрдўғаннинг нацистлар етакчиси Адольф Гитлер қиёфасидаги суратини кўриш мумкин бўлди, деб ёзмоқда The Independent газетаси.\nХабарларга кўра, рассомлар турк раҳбарининг суратига Гитлернинг ўзига хос белгилари: икки ёни қисқартирилган мўйлов ва нацистлар қўлбоғини чизишган. Бундан ташқари, элчихонада «У қайтди» деган ибора ҳам пайдо бўлган. Тасвир элчихона биносига бевосита осилмай, проектор воситасида намойиш этилган.\nНашрнинг аниқлашича, Pixel Helper немис гуруҳи фаоллари ушбу ғоя муаллифларидир. Улар ўзларининг акцияси билан Туркияда икки нафар журналистнинг қамалишига норозилигини изҳор қилишган.\n«Биз немислар диктатуранинг илк дамларида қандай бўлишини яхши биламиз. Нацистлар тузумининг дастлабки босқичлари ва Эрдўған Туркиясининг ўхшашлиги хавотир уйғотади», — деган гуруҳ аъзоларидан бири Оливер Биенковский.\nУнинг қўшимча қилишича, Эрдўған «кеч бўлмасдан аввал тўхтатилиши лозим».\nБундан аввал, Эрдўған Гитлер даври Германиясини, президентлик бошқарувининг энг самарали намунаси деб баҳолаган эди.


...Бу қўшиқ сизга таниш. Уни кўп тинглагансиз, эҳтимол қўшилиб куйлагансиз. Сўз италиялик машҳур санъаткор Андреа Бочеллининг «Con te partirò/Time to Say Goodbye» (1996 йил) номли қўшиғи ҳақида кетмоқда. Дастлаб 12 миллион нусхада тайёрланган ушбу сингл дунёда энг кўп сотилган мусиқий асарлардан бири. Бу композиция мамлакатимиздаги маданий тадбирларда, жумладан, Мустақиллик ва Наврўз тантаналарида ҳам кўп бор янграган.\nМамлакатимизда барча соҳалар қатори маданият йўналишида ҳам халқаро ҳамкорлик изчил ривожланмоқда. Президентимиз Шавкат Мирзиёевнинг 2017 йил 31 майдаги “Маданият ва санъат соҳасини янада ривожлантириш ва такомиллаштиришга доир чора-тадбирлар тўғрисида”ги қарори бу борадаги ишлар сифатини оширишга хизмат қилмоқда. Ёш авлоднинг дунёқарашини кенгайтириш, халқимизни жаҳон мусиқаси намуналаридан баҳраманд этиш мақсадида машҳур санъаткорларнинг концертлари ташкил этилмоқда.\nА.Бочелли Германия, Нидерландия, Испания, Франция каби кўплаб мамлакатларда концертлар бериб, миллионлаб мухлислар меҳрини қозонган. Мисли йўқ лирик, кучли ва ёқимли овоз соҳибининг репертуаридан “Macchine da guerra”, “Per amore”, “Ave Maria”, “Canto della Terra”, “Melodramma” каби яккахон сингллар, “Vivo per lei”, “The Prayer”, “Somos Novios”, “Because We Believe”, “What Child Is This”, “Bridge over Troubled Water” каби дуэтлар, “Богема”, “Трубадур”, “Вертер”, “Кармен”, “Андрэ Шенье” каби опералардаги ариялар жой олган.\nКонцертда А.Бочелли машҳур опера ариялари ҳамда ўзининг энг оммабоп қўшиқларидан ижро этди. Дастур санъат ихлосмандларида унутилмас таассурот қолдирди.


Бақбақа ва ажинлар? Ваҳима қилмаймиз, чора кўрамиз! - 12 Июля 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июль » 12 » Бақбақа ва ажинлар? Ваҳима қилмаймиз, чора кўрамиз!\nНима деб ўйлайсиз гўзаллик борасида гап кетганда аёллар нимадан қўрқишади. Албатта, ажинлардан. Бақбақалардан ҳам! Айниқса, бўйиндаги ажин ва бақбақа аёлнинг ёшига ёш қўшиб кўрсатса, бундан-да қўрқинчлиси бўлмаса керак. Лекин ташвишланманг, муаммонинг ечими бор. Бу ҳақда тўлиқроқ косметолог Маҳбуба МАМАНОВА сўзлайди.\nҚаддингизни тик тутинг\nҲеч эътибор берганмисиз букчайиб ёки бошини доим эгиб юрадиган аёлларнинг бўйнига тез ажин тушади. Чунки умуртқа појонасининг қийшайиши бўйин мушакларининг заифлашувига олиб келади. Устига устак, Ернинг тортишиш кучи ҳам қўшилади-да, мушаклар осилиб қола бошлайди. Муаммонинг олдини олиш учун эса ҳозирнинг ўзидаёқ елкаларингизни тик тутиб ўтириб олинг. Энди бошингизни баланд кўтаринг. Қуйидаги тавсияларимизни бажариш чојида ушбу ҳолатни сақлаб қолиш жуда муҳим. Натижага эришишни истасангиз, буни доим ёдда сақланг!\nУқалаш ҳам ёрдам беради\nБўйин ва бўйин атрофи соҳасига намлантирувчи ёки озиқлантирувчи кремдан суртиб, айланма ҳаракатлар билан пастдан юқорига томон уқалайсиз. Сезиларли натижага эришиш учун амалиётни ҳар куни ўтказиш талаб этилади. Бунда бўйиннинг фақат икки ён томонигина уқаланади. Чунки қалқонсимон безда шусиз ҳам қон яхши айланади. Уни рајбатлантириш шартмас. Имкон қадар бу безга тегмасликка ҳаракат қилинг.\nОјизни тўлдириб ҳаво йијинг-да, уни ичга ютинг. Сездингизми? Бўйиннинг олд мушаклари дарров ҳаракатга келди. Маслаҳатимиз, бу машқни одатга айлантиринг. Яъни 21 кун кун давомида мунтазам бажариб турсангиз, кейин автоматик тарзда такрорлайверасиз.\nҚандай ёстиқда ётасиз?\nБаланд ёстиқда ётадиганлардан бўлсангиз, дарҳол бу ишни тарк этинг. Чунки бош олдинга эгилганда (баланд ёстиқда худди шундай бўлади) бўйинда қон айланиши ёмонлашади. Катта ёшли инсонларда бу инсульт хавфини орттиради. Чунки мияга қон етиб бориши қийинлашади. Бўйин ва тана бир текисда бўлганида эса бўйин орқали ўтувчи томирлар мияга қонни яхши ҳайдайди. Уйқу пайти қон айланиши секинлашганида эса мушаклар бўшашади. Натижа маълум, бақбақа ва ажинлар. Бунинг олдини олиш учун эса махсус ортопедик ёстиқлар ишлаб чиқарилган. Бироқ бундай ёстиқлардан бўйнида туз йијилган ёки остеохондроздан азият чекувчи беморлар фойдаланмаганлари афзал. Уй шароитида эса гречиха ёрмаси қипијини йијиб, махсус ёстиқ тикишингиз мумкин. Мутахассисларнинг таъкидлашларича бундай ёстиқлар бошнинг шаклини айнан такрорлаб, ортиқча ноқулайлик тујдирмайди ва бўйиндаги ажинларнинг олдини олади.\nГолливуд юлдузлари тавсия этади!\nҲар тонг машҳур Голливуд актрисаси Мерил Стрип бўйин учун пресс машқини бажарар экан. Ва барча мухлисларига ушбу машқни синаб кўришни таклиф қилади. Демак, уйјонганингиздан кейин каравотга шундай ётингки, бўйин ва бошингиз ундан чиқиб турсин. Бунинг учун каравотингиз суянчиқсиз бўлиши керак. Ёки икки кишилик каравотнинг энига жойлашсангиз ҳам бўлади. Аввал 30 сония бўйинни тана билан бир маромда ушлаб турасиз. Кейин 15 марта бошни тепага-пастга ҳаракатлантирасиз. Муҳими мунтазам бажариш!\nТеннис коптогингиз борми?\nТеннис учун мўлжалланган коптокчани бўйинга қистириб, имкон қадар сиқишга ҳаракат қилинг. Кеийн аста бўшатасиз. Машқни 10 марта амалга ошириш тавсия этилади. Кун давомида бир неча бор такрорлаб юрсангиз бўлади.\nБу машқ бўйиндаги ортиқча сантиметрлардан халос бўлишнинг энг самарали чораларидан бири саналади. Уни амалга ошириш учун ўзингизга қулай тарзда ўтириб олинг. Кейин ојизни катта очиб, тилни имкон қадар олдинга чўзиб «а-а-а-а» дейсиз. Ҳудди шифокор кўригидан ўтаётгандек. Ушбу ҳолатда 10 сония тургандан кейин мушакларга бироз дам берсангиз бўлади.\nАввал алоҳида идишларга иссиқ ва совуқ сув тайёрлаб оласиз. Иссиқ сувга мойчечак дамламасидан қўшсангиз янаям яхши. Сочиқни иссиқ сувга солиб, сувини яхшилаб сиқинг-да, 2-3 дақиқага бўйинга қўйинг. Иккинчи сочиқни совуқ сувга солиб, сувини яхшилаб сиқасиз-да биринчи сочиқнинг ўрнига ўрайсиз. Сочиқларни 6-8 марта алмаштирганингиздан кейин, совуқ компресс билан жараённи якунланг. Компрессни ҳафтада икки марта бажариб турсангиз, натижа тез орада кўзга ташланади.\nКатегория: Foydali maslahatlar / Полезны советы | Ko'rganlar:: 203 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Юрген Клопп: Ғалабадан мухлисларимиз жуда хурсанд бўлишди\n20 декабрь, 2016, 10:53\n“Ливерпуль” клуби бош мураббийи Юрген Клопп “Эвертон” устидан қозонилган ғалабадан сўнг ўз фикрларини билдириб ўтди.\n– Албатта, ўйин қийин кечди, бироқ биз ҳақли ғалабани қўлга киритдик. Бундан айниқса мухлисларимиз хурсанд бўлишди ва биз ҳам уларнинг қувончларига шерикмиз. Рақиб ўйин давомида дарвозамиз деярли хавфли вазиятлар ярата олмади ва қўпол футбол намойиш этди.\nСтарриж келадиган бўлсак, у зарба берадиган футболчига айланди ва бу ўз самарасини берди. Футболда чиройли ўйин намойиш этишда давом этар экансиз, мағлуб бўлмайсиз. Биз ҳақиқий жангга тайёр эдик, – деди германиялик мутахассис.


3 апрель, 2021, 19:00\nТеглар:Қизилқум | Локомотив | Игнатий Нестеров | Ҳамиджон Актамов\nНавоийликлар меҳмонда бир очколик бўлди.\nБугун Суперлиганинг 4-туридан ўрин олган “Локомотив” – “Қизилқум” (1:1) баҳси бўлиб ўтди. Ўйиндан сўнг ўтказилган матбуот анжуманининг биринчи қисмида меҳмонлар устози Ҳамид Актамов иштирок этди ва ўзининг ўйин ҳақидаги фикрларини билдириб ўтди.\n-Ўзингиз гувоҳ бўлдингиз, бугун жуда ҳам жанговар ва қизиқарли ўйин бўлди. Гарчи биринчи бўлиб тўп киритган бўлсакда, якунда ғалабани сақлаб қололмадик. Йўл қўйилган кичик хатолар туфайли гол ўтказиб юбордик.\n“Локомотив” жорий мавсум ҳали ўз майдонида ғалаба қозонмаган эди ва шу сабабли, улар жонини бериб ўйнади. Биз ҳам ўз навбатида, ушбу ўйинга пухта тайёргарлик кўриб келган эдик. Аммо бугунги ўйинда озроқ ҳужум чизиғида яхши ўйин кўрсата олмадик. Ўйлайманки, ҳали ҳаммаси олдинда ва жамоамизнинг ўйини очилиб кетади.\n-Жамоада Игнатий Нестеровнинг ўрни қандай? Бугунги ўйинда иккала ўзгаришни ҳам айнан унинг кўрсатмаларидан сўнг амалга оширдингиз.\n-Ушбу вазиятда Игнатий Нестеровнинг ҳеч қандай дахли йўқ. Ўйинчи алмаштириш ўзимизнинг режамизда бор эди. Ушбу футболчилар бироз толиқиб қолгани боис захирага олишга мажбур бўлдим. Қолаверса, ҳисоб тенглашганидан сўнг, “Локомотив”нинг ҳужумларини бартараф этиш мақсадида ҳимояга бўйдор футболчиларни тушурдим.


Ўқишини кўчириш (тиклаш) истагини билдирганлар учун муҳим эълон!\nЎқишини кўчириш (тиклаш) истагини билдирганлар учун...\n22.08.2020 19:41 0 5072\n2020/2021 ўқув йили учун республика олий таълим муассасаларига ўқишини кўчириш (тиклаш) мақсадида онлайн рўйхатдан ўтган фуқароларнинг аризалари тўлиқ кўриб чиқилди. Айрим аризалар маълум бир сабабларга кўра РАД ЭТИЛДИ.\nОлий ва ўрта махсус таълим вазирлиги хабарига кўра, рад этилган аризаларни камчиликларини бартараф этган ҳолда таҳрирлашнинг СЎНГГИ МУДДАТИ 2020 йил 25 август куни соат 23:59.\nУшбу муддатдан сўнг камчиликларни бартараф этишга (аризани таҳрирлашга) йўл қўйилмайди.\nУшбу муддат ичида камчиликлари бартараф этилмаган АРИЗАЛАР КЎРИБ ЧИҚИЛМАЙДИ.\nРўйхатдан ўтган барча фуқаролардан ўзларининг шахсий кабинетларига кириб (рўйхатдан ўтишдаги логин ва парол орқали) аризаларининг кўриб чиқилиш ҳолатларини доимий кузатиб боришлари сўралади.\nШу билан бирга, 2020 йилнинг баҳорги семестрида қўшни давлатлардан республика олий таълим муассасаларига ўқиши кўчирилишига рухсат этилган аммо белгиланган тартибда буйруқ асосида талабаликка қабул қилинмаган талабалар ўқишини қайта кўчирилишига рухсат этилмайди.\nҚабул қилинган аксарият ҳужжатлар қуйидаги сабабларга кўра қайта таҳрирлаш учун қайтарилди:\nпаспорт нусхаси (доимий яшаш манзилига рўйхатга қўйилган бети билан бирга) тўлиқ ёки сифатли юкланмаган (зеро ўқишни кўчириш тўғрисидаги мурожаатларни кўриб чиқишда талабанинг доимий яшаш манзили асословчи сабаблардан биридир);\nОТМда ўқиётганлик (ўқиганлик) тўғрисидаги белгиланган шаклдаги ҳужжат (академик маълумотнома ёки рейтинг дафтарчаси ёки транскрипт) нусхаси тўлиқ ёки сифатли юкланмаган;\nўқиган (ўқиётган) ОТМ ёки таълим йўналиши номи тўлиқ киритилмаган;\nмавжуд бўлмаган ОТМ ёки таълим шакли ёки таълим йўналишига кўчириш бўйича рўйхатдан ўтилган.\nТаълим 10/03, 07:28\nЭнди қўшни давлатлардан ўқишни кўчириш натижасини онлайн билиш мумкин


ЎзА - "Бори элға яхшилик қилғил" номли мушоира кечаси бўлиб ўтди\nУнга ёзувчи ва шоирлар, бобуршунос олимлар, маънавият тарғиботчилари, талаба-ёшлар, афғонистонлик ёзувчи ва шоирлар, ўқитувчилар, адабиёт мухлислари таклиф этилди.\nЎзбекистон Ёзувчилар уюшмаси раиси, халқ шоири Сирожиддин Саййид ва бошқалар мамлакатимизда миллий адабиётга оид ислоҳотларда Бобур меросини чуқур ўрганиш, хотирасини эъзозлаш, асарларида тараннум этилган эзгу ғояларни кенг тарғиб этиш борасида ҳам катта ҳажмда ишлар олиб борилаётганини таъкидлади.\nДарҳақиқат, давлатимиз раҳбари ташаббуси билан янада обод гўшага айлантирилаётган "Адиблар хиёбони"да эндиликда Алишер Навоийнинг қиблага юз тутган сиймоси билан бирга Заҳириддин Муҳаммад Бобур ҳайкали ҳам қад ростлайди. Юртимиздаги кўплаб нашриётларда боболаримизнинг асарлари чоп этилмоқда. Олим ва тадқиқотчиларимиз Бобур ва унинг асарларига оид изланишлар олиб бормоқда. Беназир шоир ўз асарларида улуғлаган ғоя – она тилимизга, миллий адабиётимизга, маънавият, илм-маърифатга эътибор кун сайин ортиб бормоқда.\n– Бобурнинг шоирлиги, олимлиги, носирлигини бутун дунё билади, – деди филология фанлари доктори Олимжон Давлатов. – Нима учун уни дунё севиб ўқийди? Нега жаҳон адабиёт аҳли, китоб мухлислари Бобурга маҳбуб? Бунинг сабаби – шоирнинг асарларида яққол уфуриб турган ростгўйлигида. Жаҳонда муаллиф ўз камчиликларини рўй-рост тан олган "Бобурнома"чалик асарни топиш мушкул. Мақсад қанчалик улуғвор бўлса, унга эришиш йўли ҳам шунча машаққатлидир. Демакки, бундай мураккаб йўлда инсон хато қилиши муқаррар. Ҳазрати Бобур ҳар бир хатосидан тегишли хулоса чиқарган, руҳи пўлатдек тобланган, куч-қувват олган. Ўзи бошидан кечирмаган, ўтказмаган жиҳатларни ёзмаган. У миллат, мамлакат дардини ўз дардидек қабул қилгани сабабли ҳам қисқа умр кўрган. Шунинг учун халқимиз Бобурга эҳтиром кўрсатади. Уни маънавият пешвоси санайди. Шоир ўз асарларида Андижон, Самарқанд, Кобулни кўпроқ тилга олади. Умид шулки, Кобулда ҳам маънавият, адабиёт, илм-маърифат гуллаб-яшнаса. Ўзбек тилини эъзозлаш, унга эҳтиром кўрсатиш, тилшунослик, муомала маданияти каби жиҳатлар Бобур асарларида мужассамдир.\n– Ҳазрати Бобур ҳақида кўплаб китоблар нашр этилган, – деди афғонистонлик шоир Саид Ҳожиддин Тошқин Баҳоий. – Жавоҳарлаъл Неру "Жаҳон тарихига назар" китобида агар Ҳиндистон осмонга учса, Бобур ва бобурийлар қанотида учишига рамзий ишора қилган. Бобур Мовароуннаҳр, Хуросан – ҳозирги Афғонистон, Ҳиндистон маданиятини бириктириб, улкан маданият яратдики, натижада унинг ўзи ҳам жаҳоншумул шахсга айланди. Ижтимоий фанларнинг аниқ соҳалари "Бобурнома"да яққол кўринади. Бу асар афғонистоншунослик учун илк манбаа саналади. Бу илмга киришиш "Бобурнома"сиз сира амалга ошмайди. Улуғ шоир тилга олган қишлоқлар, анъаналар, ўсимликлар дунёси бари шу асарда мукаммал келтирилган.\n"Жаҳон адабиёти" журнали бош муҳаррири, таниқли журналист Аҳмаджон Мелибоев Бобур асарларида тилга олинган бошқа халқлар маданиятига ҳурмат билан муносабатда бўлишдек жиҳатлар бугун Ўзбекистоннинг яқин қўшни давлатлар билан ўзаро ҳурмат асосида ҳамкорлик муносабатларини йўлга қўйганида яққол намоён бўлаётганини таъкидлади. Айни пайтда афғонистонлик бизга миллатдош қаламкашларни "Жаҳон адабиёти" таҳририяти билан ижодий ҳамкорликка чорлади.\nМушоирада таниқли ҳофиз, "Ниҳол" мукофоти соҳиби Илёсбек Арабов томонидан Бобур ғазаллари билан куйланувчи қўшиқлар ижро этилди. "Онажоним – шеърият" тўгараги аъзолари, ёш шоирлар бобомизнинг ғазалларидан намуналар ўқидилар. Адабий кеча ғоят самимий, файзли, илиқ ва дўстона руҳда ўтди.


"Олмалиқ": Назорат ўйинлари якунига етди / CHAMPIONAT.asia\n12:44Влаховичнинг "Ювентус" билан шартномаси 2025/26 йилги мавсум сўнггига қадар мўлжалланган бўлади 0 12:20"Милан" Саншешга қизиқмоқда. Хавбек "Лилль" билан шартномани узайтиришни рад этди 0 12:12Бугун "Нефтчи" Туркияда илк назорат учрашувини ўтказади 1 11:57Футзал. Бугун Ўзбекистон Франция билан ўртоқлик ўйини ўтказади 8 11:36Ўзбекистон - Жанубий Судан 3:0. Highlights 5 11:28ФИФА бу йил турли мусобақаларни бошқарадиган ҳакамлар рўйхатини эълон қилди. Улар орасида ҳамюртларимиз ҳам бор 3 11:25"Ньюкасл" 40+8 млн евролик трансфер борасида келишувга эришди 3 11:01Карикатура: Ансу Фати... 10 10:38"Интер" "Аталанта" ўйинчиси Гозенснинг трансферини эълон қилди 2 10:16"Атлетико" даниялик футболчининг трансферини эълон қилди 0 09:56Olamsport: Маҳмуд Муродовнинг жанги бекор бўлди, Тошкентдаги Осиё чемпионатидан ёрқин суратлар 0 09:41Эронда 2 йил ичида илк маротаба аёлларнинг стадионга киришига руҳсат берилди 4 09:20"Ливерпуль" Минамино борасидаги таклифларни рад этди 5 09:01Чемберс "Астон Вилла"га ўтди 1 08:45ЖЧ-2022 саралаши. Чили – Аргентина 1:2 1\n"Олмалиқ": Назорат ўйинлари якунига етди\n31 июл 2013 08:29\n"Олмалиқ"нинг Тошкентда давом этаётган ўқув-йиғин машғулотлари режа асосида кечмоқда.\nАввал хабар бериб ўтганимиздек, "Олмалиқ" 3та ўртоқлик ўйини ўтказиб, таркибни ҳар томонлама назоратдан ўтказиб олди. Дастлабки учрашувда "Нефтчи"га 0:3 ҳисобида имконият бой берилганлигини ёзгандик. Иккинчи учрашувда Бекободнинг "Металлург" жамоаси билан ўтган ўйинда якуний ҳисоб 5:2 бўлди. Дастлабки бўлимда 2:2 ҳисоби қайд этилди. Ҳикмат Ҳошимов пенальтидан "Металлург"ни ҳисобда олдинга олиб чиққан бўлса, Сардор Расулов ҳисобни 2тага оширди. Шундан сўнг, ташаббус "Олмалиқ" томонга ўтди. Зафар Полвонов икки дақиқа ичида дублга эришиб ҳисобни тенглаштирди. Иккинчи таймда бекободликлар таркибни тўла алмаштиришди. Бироз ёшарган таркиб жамоамиз ҳужумларига дош бера олмади. Санжар Шоаҳмедов, Шахбоз Эркинов ва Маъмуржон Абдуллаевлар биттадан гол уриб якунда "Олмалиқ"нинг ғалабасини таъминлашди.\nУчинчи назорат ўйини Самарқанднинг "Динамо" жамоасига қарши кечди. Бу баҳсда бироз бетоблиги сабаб Евгений Гоголь иштирок этмади. Ўйин анча шиддатли ва хафвли вазиятларга бой бўлган эрсада, биринчи таймда ҳисоб очилмади. Иккинчи таймда Азамат Исроилов ҳисобни очди. Бироқ кўп ўтмай динамочилар қарши ҳужумдан унумли фойдаланиб ҳисобни тенглаштиришга эришишди.\nЖамоа машғулотларни 2 августгача Тошкентда давом эттиради. "Сўғдиёна" билан ўтадиган иккинчи давранинг биринчи ўйинига тайёргарлик Янгиерда давом эттирилади. Жамоа футболчилари 30 июль куни тиббий кўрикдан ўтишади.


Фукусима фожиаси: 5 йилдан кейин\n18:27 / 23.05.2016\nЯпониянинг Фукусима префектурасида Iidate Village маҳаллий бошқармасининг олд қисмида радиацияни ўлчайдиган катта ускуна турибди. Унинг панелида қизил рангли ёзув ёниб турибди: 0,38 мкЗв / соат.\nУскуна 2011 йилнинг мартида даҳшатли цунами бош кўтарган Фукусимадан 40 километр масофада жойлашган.\nФизик Ёичи Тао дисплейга қараб "Бу жудаям паст кўрсаткич" деб маъюс жилмайди.\n"Бу ўлчагични ўзимиз ўрнатамиз", деди у.\n"Расмий маълумотларга кўра, радиация кучи саккиздан ўнгача бўлганини кўрсатган".\nТао япон ҳукуматининг "вазият тўлиқ назорат остида" ҳамда "атроф-муҳитга радиоактив сувнинг таъсири буткул блокланган" каби расмий маълумотларига қўшилмайди.\nТао бунга шубҳа қилган ва у каби ўйловчилар кўплаб топилади, чунки маҳаллий аҳоли орасида радиоактив касалликлар билан оғриганлар анчагина, уларнинг баъзилари ёрдам сўраб кимга мурожаат қилишни ҳам билишмайди.\nБу йил Фукусимадаги ядровий фалокатга беш йил, Чернобилдаги аварияга эса 30 йил тўлади. Чернобилда ўтган йиллар мобайнида турли тадқиқотлар ва тадбирлар ўтказилди. Фукусимада эса кўп нарса ёпиқлигича қолди.\nФукусимадаги ядровий авариянинг натижаларини тўлиқ бартараф қилиш учун неча йил керак бўлади? Атроф-муҳитга аниқ қандай таъсир ўтказган? Қайта фаоллаштириш жараёнида қандай ютуқларга эришилди? Ядровий чиқиндиларни қандай қилиб йўқ қилиш мумкин?\nБу саволларга бутун дунё экспертлари бир хил жавоб қайтаришади: "Етарлича маълумотларга эга эмаслигимиз сабаб аниқ жавоб бериш қийин".\nОкеанография институти катта илмий ходими Кен Бюсслернинг сўзларига кўра, япон ҳукумати омма билан яхши иш олиб бормаган.\n"Халқ радиацион зарар ҳамда унинг соғлиққа таъсири ҳақида тўлиқ маълумотга эга бўлиши учун бу маълумотларга ойдинлик киритиш керак", дея таклиф киритди у.\n2011 йилдан бери Фукусимадаги ядровий авариянинг денгиз муҳитига таъсирини ўрганувчи эксперт радиоактив модданинг 80 фоизи денгизга келиб тушгани боис унинг таъсири жуда кучли бўлганини таъкидлади.\nШундай бўлсада, япон ҳукумати "ҳаммаси жойида, вазият тўлиқ назорат остида" деган жавобда қатъий турди.\nБутун дунё кузатувчилари япон ҳукуматининг вазиятни юмшатишга ҳаракат қилганини таъкидлашмоқда. Бундай давом этадиган бўлса, 2020 йилда Токиода ўтказилиши режалаштирилган Олимпия ўйинлари хавфсизлиги муаммоси юзага келади. Шу муносабат халқаро экспертлар япон ҳукуматидан фалокатга доир аниқ маълумотларни тақдим этишни талаб қилмоқда.


06:13 11 Август 2020\nФото: Павел Путинцев/ВК\n10:57 21.05.2018 (Янгиланган 12:57 21.05.2018) Ҳавола олиш\nSputnik мухбири Санкт-Петербург ҳаваскор футбол лигасида тўп сураётган ўзбекистонлик футболчилар билан мулоқотда бўлди.\nТОШКЕНТ, 21 май — Sputnik, Дмитрий Матвеев. Санкт-Петербургнинг энг кучли футбол турнирларидан бири ҳисобланган “Спортинг-лига” футбол турнирида яқинда бир жамоа пайдо бўлди. Лиганинг бошланғич (учинчи) дивзионига кириб келган янги жамоа кетма-кет 7та ғалаба қозониб, тўғридан-тўғри финал ўйинига етиб келишди.\nЯнги пайдо бўлган “Лента” жамоаси таркибида 6 нафар меҳнат мигранти бор. Жамоа ҳомийси Россияда кенг тарқалган “Лента” номли супермаркетлар тармоғи. Sputnik мухбири жамоа раҳбари ва икки нафар футболчи билан суҳбатда бўлди.\n"Лента" ҳаваскор футбол жамоаси\nШуни айтиб ўтиш керак-ки, бугунги кунда Россия ҳаваскор футболи жамолар сони, ўйин даражаси, клублар орасидаги рақобат бўйича анча юқорилаб кетган. Кўп ҳолларда жамоалар ўз таркибига собиқ профессионал футболчиларни таклиф қилинмоқда.\nҲаваскор жамоалар ўйинчилари эса доимий маош ёки яхшигина пул мукофотлари олишади. Матчлар видеотасвирга туширилади, баъзан ҳатто жонли эфирда трансляция олиб борилади.\n"Спортинг-лига" турнири Ole Promo турнири билан биргаликда Санкт-Петербургдаги энг кучли ҳаварскор турнирларидан биридир. Ушбу турнир ўйинларида ҳар бир жамоадан фақат 7 киши иштирок этади. Олдин бир поғона паст турнирларда ўйнаган “Лента” жамоаси “Спортинг-лига”на келиши биланоқ кетма-кет беш ғалабани қўлга киритиб ¼ финалга чиқишди. У ерда кучли “Райффайзенбанк” жамоасини мағлубиятга учратиб ярим финалга йўл олишди. Ярим финалда ҳам “Аэропост” жамоасини мағлубиятга учратиб, финалга чиқишди.\nПитер ҳаваскор футбол дунёсини бундай кучли дебют ҳайратга солди десак муболаға бўлмайди. Жамоага мухлислар диққат билан қарай бошлади, лекин унинг таркибида эса бирорта ҳам машҳур собиқ футболчи ёки бошқа машҳур фамилия йўқ эди.\n"Лента" раҳбари Павел Путинцев\nЖамоа раҳбари Павел Путинцев айтишига қараганда, унинг қўл остида 7 нафар ўзбекистонлик мигрант футболчилар тўп суради. Улардан 2 киши олдин профессионал даражада футбол ўйнаган, қолганлар - ҳаваскор.\nЖамоа аъзолари ишдан бўш вақтида, ҳафтада икки маротаба машғулотлар ўтказади. Машғулотлар жиддий спорт тренировкасига ўхшамайди, футболчилар ўз ҳузурлари учун завқ билан машғулот ўтказишади. Бу уларга жисмоний ҳолатини сақлаб туриш имконини беради.\n“Биз ўзимиз иштирок этаётган барча ўйинларда ғалаба қозонишга ҳаракат қиламиз ва ҳозирча бунинг уддасидан чиқаяпмиз. Менинг ниятим, ушбу йигитлар футбол орқали пул ишлаб топишига имконият яратиш ва нафақат ҳаваскорлик даражасида”, - деди жамоа раҳбари.\n“Лента” жамоасининг асосий ҳужумчи кучи - Тони Атажанов ва ярим ҳимоячи Бегзод Бегалиев. “Спортинг-лига”даги жамоанинг биринчи етти ўйинида улар икковлон 23та гол уришга муваффақ бўлишди.\n26 ёшли Тони Атажанов Тошкентда туғилиб ўсган. Ўзбекистонда у олимпия заҳиралари спорт мактабида ўқиган ва уни 2010 йилда тугатган. Ўзбекистонда у "Чирчик" футбол клубида тўп сурган. Тони Россияга 2011 йилда ишлаш мақсадида келган. Айни дамда у қурилишда ва “Лента” магазинида ишлайди.\nФото: Тони Атажанов /ВК\n“Россияга келишимга ота-онам қарши дастлаб қарши эдилар. Ҳозир эса ундай эмас. Отам футбол ўйнаётганимни эшитиб хурсанд бўлдидар, чунки ўзлари ҳам собиқ футбол устози”, - дейди Тони.\nТони ишдан кейин Петербургдаги оддий ҳовли стадионларидан бирида футбол ўйнаб юрган. У ерда унинг яхши ўйинчи эканлигини пайқаб қолишган ва бошланғич ҳаваскор лигалардан бирига таклиф қилишган.\n24 ёшли Бегзод Бегалиев Қўқонда туғилган. Ўзбекистонда у "Қўқон -1912" жамоасининг дубли таркибида футбол ўйнаган. Бегзод айтишига қараганда, катталар футболига (супер лига) ўтиш учун ундан пора талаб қилишган. Шунинг учун у футболда карьерасини давом еткиза олмаган.\nФОто: Бегзод Бегалиев/ ВК\n2015 йилда Бегзод Россияга кўчиб ўтади. Дастлаб у реклама билан шуғулланадиган компанияда ишлайди. Кейинчалик ҳаваскор футбол орқали Павел Путинцев блан танишиб қолган ва “Лента” жамоаси аъзосига айланган.\nБегзод Ўзбекистонни соғинади, ҳар йили ўйига бориб келиб туради. У ерда унинг ота-онаси ва иккита синглиси ва қариндошлари бор.\nЎзбекистонлик иккала футболчи ҳам “Лента” жамоаси билан юқори натижаларга эришишига ишонади. Келажакда биз ушбу икки футболчини умумроссия профессионал футболда ҳам кўрсак ажаб эмас. Уларнинг ёшлиги профессионал ўсиш учун катта имконият яратади.


"Милан" Римда зафар қучди, "Женоа" "Интер"га мағлуб бўлди ва бошқа учрашувлар / CHAMPIONAT.asia\n"Милан" Римда зафар қучди, "Женоа" "Интер"га мағлуб бўлди ва бошқа учрашувлар\n03 мар 12:35\nТеглар : Серия АЭлдор Шомуродов"Женоа"\nА Серияда 24-тур учрашувлари ортда қолди.\n"Ювентус" "Верона"ни енга олмади\nУмуман олганда "мастифлар" исталган рақиб учун ноқулай рақиб ҳисобланишади. Бу сафар "Ювентус" уларнинг "тўрига илинди". Қизиқ томони ўйиндаги 1-хавфли вазият "Верона" ижросида амалга оширилди. Бироқ бурчакдан узатмадан кейин Лозато дарвозага йўллаган тўпи устун тегиб қайтди. "Ювентус" эса танаффусгача айтарли ҳеч нима қилолмади, фақатгина Роналдунинг жарима майдони ташқарисидан берган зарбаси ёдда қолди. Барча қизиқ воқеалар десертга қолдирилди.\nТанаффусдан кейиноқ "Ювентус" гол урди. Кьеза тўпни Рэмсидан қабул қилиб, жарима майдонига ёриб кирди ва Криштиануга етказди, португалиялик эса биргина уринишда голкиперни доғда қолдирди. Кўп ўтмай Роналду дублни расмийлаштириши мумкин эди, лекин унинг уриниши кучсиз чиқди. "Верона" эса деярли ҳужумга ўтмасди, аммо ҳужумга ўтганда ҳам хавфли чиқди. Лазович тўпни Стурародан қабул қилди ва қанотдан жарима майдонига узатмани амалга оширди. У ерда Барак ҳаммадан фаолроқ ҳаракат қилди ва ҳисобни тенглаштирди. Қолган 13 дақиқада "Ювентус" ҳеч бўлмаса олдинга боришига умид қилган мухлислар, амалда "Верона" ажойиб вазият яратганини гувоҳи бўлишди. Дарко Лазович ажойиб ҳаракатлар билан рақибларини ортда қолдирди ва тўпни тўсин остига йўналтирди, лекин Шенсни тўп дарвозага бориб тушишига йўл қўймади. "Ювентус" яна қоқилди, туринликларнинг турнирдаги муваффақияти учун бу ёмон хабар, аммо "Верона" истаса яхши ўйин кўрсата олишини яна бир бор исботлаб берди.\n"Интер" "Женоа"ни йирик ҳисобда мағлуб этди\nБугунги кунга келиб "Интер" ажойиб спорт формасига кириб олган. Буни жамоа ушбу тур учрашуви 1-дақиқасидаёқ исботлаб қўйди. Лаутаро Лукакуни олға ундади ва Ромелу рақиб ҳимоячилари ҳамда Перинни доғда қолдирди. Бир неча дақиқа ўтиб, энди Дармиан гол уриши мумкин эди, лекин Маттео тўпни дарвозабоннинг устидан ташлаб қўйишда ноаниқликка йўл қўйди. "Интер" умуман олганда анча хотиржам ҳаракат қилсада, янада кучлироқ ўйнай олиши мумкинлиги сезилиб турарди. Барелла Лукакунинг навбатдаги уринишидан кейин Перин тўп йўлига тўғаноқ бўлди. Шомуродовсиз "Женоа" эса деярли ҳеч нима қилолмасди. Бўлим сўнггида Лаутаро "қайчи" услубида зарба берди ва Перин катта қийинчилик билан жамоасини голдан қутқариб қолди.\nТанаффусдан кейин воқеалар бироз сокинроқ ривожланди. 62-дақиқада Элдор Шомуродов ўйинга қўшилди. Жамоалар деярли бир-бирини безовта қилмасди, лекин яна Лукаку тинчликни бузиб юборди. Бельгиялик футболчи ҳимоячиларни атрофига тўплаб олди ва тўпни Дармианга етказди, ҳимоячи эса биринчи тегиниши биланоқ дарвозанинг пастки бурчагини ишғол қилди. 77-дақиқада эса майдонга тушганига 40-45 сония бўлган Алексис Санчес Перишичнинг узатмасидан кейин боши билан фарқни йирик кўринишга олиб келди. "Интер" ҳозир ёпилиб оладиган рақиблар билан ҳам, очиқ футболни яхши кўрадиганлар билан ҳам бемалол ўйнай олишини кўрсатмоқда. Омадли серияси якунига етган "грифонлар" эса бу мағлубиятдан кўп ҳам хафа бўлмасликлари ҳамда кейинги ўйинларга тайёрланиши зарур.\n"Милан" Римда ғалаба қозонди\nАслини олганда "Милан" ва "Рома" беллашуви катта қизиқиш билан кутилганди. Ўйин стартидаёқ бурчакдан узатмадан кейин Ибрагимович аниқ зарба йўллади, лекин "Рома" ҳимоячилари тўпни дарвоза чизиғидан қайтаришни уддалашди. Такрорий уринишда Леао тўп тўрга бориб тушишини таъминлади, аммо қоида бузилганди. "Милан" фаолроқ кўринарди, аввалига Ребич, кейин эса Кьер дарвоза тўсинини "текшириб кўришди". Спиннацола вазиятлардан бирида Мхитарянни қулай нуқтага чиқарди, лекин Генрих оддий, аммо кучли зарба ўрнига тўпни Доннарумманинг устидан ошириб ташлаб қўймоқчи бўлди. Бўлим сўнгги дақиқаларида "Рома" дарвозасига пенальти белгиланди, Фацио Калабрияга нисбатан қўпол ҳаракат қилди. Кессиэ эса одатга кўра, бундай хатоларни кечирмайди.\nИккинчи бўлимдаги биринчи яққол вазият эса "Рома" томонидан амалга оширилди. Ажойиб комбинация давомида Спиннацола тўпни Веретуга етказди ва Жордан айланма зарбаси билан дарвоза бурчагини аниқ нишонга олди. Маълум паллада "Милан" ўзини йўқотиб қўйиши мумкиндек туюлганди, лекин миланликлар ўзларини йўқотиб қўйишмади. Ребич тўпни Салемаркесдан қабул қилиб олди ва биргина уринишда Манчинини ортда қолдирди, иккинчиси билан эса яқин бурчакни нишонга олди. "Рома" мувозанатни тиклашга уриниб кўрди, лекин римликларга аниқлик етишмасди. Энг қулай имконият Генрих Мхитарянда бўлди, аммо унинг зарбасидан кейин тўп дарвозадан бироз юқорироқдан ўтиб кетди. Охирги дақиқаларда эса "Милан" ҳисобни ўзгартириши мумкин эди, лекин Лопес қийинчилик билан бўлсада, Томорининг зарбасини қайтаришни уддалади. "Милан" муҳим ғалабани қўлга киритди ва "Интер"ни қочириб юбормади.\n"Аталанта" "Сампдория"дан кучлироқ\n"Аталанта" ЕЧЛ плей-оффи доирасида "Реал"дан учралган мағлубиятдан кейин қандай ҳаракат қилиши жуда қизиқ эди. Қўшимчасига захира ўриндиғида Гасперини бўлмаса, футболчилар қандай ўйин кўрсатиши ҳам кўпчилик учун савол эди. Ўйинни "Аталанта" фаолроқ бошлади, илк дақиқалардаёқ Пашалич яхши имкониятга эга бўлди, лекин зарбаси қовушмади. Қаршисида кучли рақиб турсада "Сампдория" ҳам хотиржам ўйин кўрсатишга интиларди. Вазиятлардан бирида Янкто ўзи учун ўзи вазият яратди ва фақатгина Спортьеллонинг реакциясигина тўп дарвоза тўридан жой олишига йўл қўймади. Дарвозабон Демсгор жаримадан зарба йўллаганда ҳам ишончли ўйин кўрсатди. "Аталанта" эса жуда муҳим паллада гол ура олди. Малиновский Муриэль билан "девор" услубида ўйнаб, бўлим жамоаси фойдасига ҳал бўлишини таъмиинлади.\nИккинчи бўлим аввалида Демсгорда янада қулайроқ нуқтадан жарима зарбаси бериш имкони бўлди, лекин зарбага аниқлик етишмади. "Аталанта" эса тезкор қарши ҳужум билан жавоб берди, тўп иккинчи темпда ҳужумни қўллаб келаётган Госенсга келиб тушди, лекин германияликнинг зарбаси дарвозагача етиб боришига ҳимоячилар йўл қўймади. "Аталанта" қанотлардан айниқса яхши ҳужумлар ташкил этарди. Мехленинг узатмасидан кеийн Иличич мўлжалда адашди. Қанотлардаги бу каби устунлик ўз самарасини бермай қолиши қийин эди, Мехленинг навбатдаги узатмасидан кейин Госенс дарвозани аниқ нишонга олишига бу сафар ҳеч ким ҳалақит қилолмади. Бу голдан кейин "Сампдория" буткул таслим бўлди, "бергамоликлар" эса яна гол уришлари мумкин эди. Иличич ва Пессинада қулай имкониятлар бўлди, аммо ҳисоб бошқа ўзгармади. Натижада "Аталанта" Европа Чемпионлар Лигаси зонасидаги ўрнини сақлаб турибди.\nШунингдек, "Наполи" "Беневенто"ни енгди, "Удинезе" "Фиорентина"дан устун, "Специя" ва "Парма" дуранг ўйнашди.


СЭОМ ходимлари бир-бирининг сочидан юлиб, судради (видео) - EFFECT.UZ\nСЭОМ ходимлари бир-бирининг сочидан юлиб, судради (видео)\n. 15:56 | 04.06.2020\nКарантин кучайтирилган Китобда жанжал: СЭОМ ходимлари бир-бирининг сочидан юлиб, судради (видео)\n@NasafNewsUz_Bot манзилига Китоб тумани Санитария-эпидемиологик осойишталик маркази биносида содир бўлгани айтилаётган жанжалли видео келиб тушган.\nВидео юборган манбанинг айтишича, куни кеча марказда шифокор ва лаборант ўртасида катта низо келиб чиққан. Улар бир-бирини турли сўзлар билан ҳақоратлаб, куч ишлатишгача боради. Бу ҳам етмагандек бир ходим яна бир ходимнинг сочидан тортиб кўчага чиқармоқчи бўлади.\nҚорақалпоғистондаги «яшил», «сариқ» ҳамда «қизил» ҳудудлар\nЎзбекистонда коронавирусдан тузалганлар 3082 нафарга етди


Шавкат Мирзиёев: «Тошкент вилоятини иккига бўлиш ҳақида ўйлаяпман, қўлимда харита ҳам бор»\nНурафшон шаҳрида халқ депутатлари Тошкент вилояти кенгашининг навбатдан ташқари сессияси бўлиб ўтди.\nKun.uz мухбири хабарига кўра, сессияда иштирок этган ва вилоятга янги ҳоким тавсия қилган давлат раҳбари Тошкент вилояти иккига бўлиниши мумкинлигини айтган.\n“Ҳозир сизларга бир сирни айтаман. Қўлимда харита турибди. Тошкент вилоятини иккига бўлишни режалаштириб турибман. Конституция бўйича шундай ҳуқуқ менга берилган, таклиф беришим мумкин.\nЖимиб қолдинглар, биламан, бу сизларга ёқмайди. Аммо вилоятда бирлик йўқ. Ангреннинг оқсоқоли айтган гапни Чинозликлар қабул қилмайди. Шу билан бирга, вилоятнинг жойлашуви ноқулай, Ангрендан Бекободга етгунча жуда узоқ вақт кетади. 22та ҳудудни бошқариш қийин.\nБу фикрни ҳозирча ўзимда сақлаб турибман. Мана ҳозир Ҳидоятовни сизга раҳбар сифатида тавсия этяпмиз. Яна бир марта имкон бериб, Тошкент вилоятининг ривожланишини кўрмоқчиман”, деди президент сессия иштирокчиларига қарата.\nАввалроқ, Шавкат Мирзиёев Тошкент вилоятининг салоҳияти пойтахтникидан 1,5 баробар юқори эканини айтганди.\n“Бир нарсани билинглар – ҳеч бир вилоятда Тошкент вилоятичалик иқтисодий имкониятлар йўқ. Тошкент вилояти салоҳияти Тошкент шаҳридан 1,5 баробар юқори. Буни кеча бош вазир ўринбосарлари, вазирлар ва ҳокимларга битталаб тушунтириб, ҳисоблаб бердим. Биз бу салоҳиятдан фойдалана олмаяпмиз, десак ҳақиқат бўлади. Мен ҳам ҳоким бўлганман, бугунгидек имкониятлар у пайт йўқ эди”, деди президент.


Ўзбекистон ёзувчилар уюшмасининг 1986 йил октябр пленумида ўқилган нутқ « Ўзбекистон Халқ Ҳаракати\nЎзбекистон ёзувчилар уюшмасининг 1986 йил октябр пленумида ўқилган нутқ\n05 July 2017 - 6:00\nБундан етти-саккиз йил муқаддам мен адабиёт газетасига бир мақола олиб борган эдим. Мақола Абдулҳамид Сулаймон Чўлпон шеъриятига бағишланган эди. Уни ўқиб кўрган адабий ходим дабдурустдан: “Эсинг жойидами ўзи, сени еб қўйишади-ку!” деб қолди.\nГарчанд, бизнинг замонамизда одамхўрлар йўқлигини билсам-да, мен қўрқиб кетдим. Лекин ўзимни тутиб, сўрадим:\n“Ким экан улар, билсак бўладими?” Адабий ходим бир неча кишининг номини айтди. Бу номлари қайд этилган кишилар адабий жамоатчилик ичида донг таратган одамлар эди. Ҳатто уларнинг бири Сотсиалистик меҳнат қаҳрамони ҳам эди.\nАммо, сал вақт ўтиб, уларнинг йигирманчи йиллар адабиёти вакилларига муносабатини кўрганимдан кейин, ўша адабий ходимнинг сўзларини эсладим. Бу одамларнинг сиркаси – сув, ижоди танқид кўтаролмас ва ҳар қандай ўзга фикрга қарши улар аёвсиз курашар эдилар. Мен уларнинг тимсолида гуруҳбозлик қиёфасини кўрдим.\nГуруҳбозлик нима? Бу ўз манфаати учун кўпчилик фикрини бўйсундиришга интилувчи бир гуруҳ “арбоблар ассосиатсияси”дир. Бу мустаҳкам иродали, манфаат йўлида ҳеч нарсадан қайтмайдиган бир гуруҳ.\nБу гуруҳ аъзоларини бирлаштириб турадиган ягона хусусият – қобилиятсизлик ва қобилиятсизликни ҳимоя қилиш учун яратилган темир иродадир.\nБу йил бошида ўтган Ёзувчилар қурултойига ёзган очиқ хатимиз мазмуни ўша гуруҳбозликка қарши исён эди. Биз бу хатда гуруҳбозлар йигирманчи, ўттизинчи йиллар ўзбек адабиёти намояндалари ижодини ҳамон таъқиқ остида тутиб келаётганлиги, агар бу намояндалар ижоди дунё юзини кўрса, гуруҳбоз олим-ёзувчилар фош бўлажагини айтган эдик.\nҲақиқат юзага чиқса, уларнинг ҳимоя этилган илмий ишлари янги ҳимояга муҳтож бўлиб қолишини айтган эдик.\nШу гуруҳбозлик таъсири остида жумҳуриятимиздаги адабий иқлим кескин ёмонлашди. Тил ва бадииятга тазйиқ кучайди.\n“Совет Ўзбекистони” газетасида ғоявийлик хусусида катта мақола босилди. Бу мақолада бадиият ҳақида бирорта сўз йўқ. Зеро, бадииятсиз ҳар қандай адабий асар ўликдир. Бу ҳам етмагандай, кўпқаватли сензура пайдо бўлди. Газетанинг кичик ходимидан тортиб, Марказқўм инструкторигача сензорга айланди. Ҳатто ўзбек тилига ўгирилган Шекспир ҳам уларнинг “қайчи”сидан қутулиб қолмади. Уни ҳам таҳрир қилишди.\nБиз ёзувчилар қурултойига шуларни ёзган эдик.\nБуни ёзиб нимага эришдик?\nБуни ёзиб биз “гуруҳбозлар” деган номга эришдик. Ҳа, биз қарши курашган гуруҳбозлик ўз тамғасини бизга урди. Тан олиш керак, бу бизга чиройли жазо бўлди. Лекин, бу хатга имзо чеккан ва кейин ундан тонмаган ёзувчиларнинг ҳар бири журъати учун мукофот олмаслигини билган эди.\nУлардан бирортаси ҳам кўпроқ китоб чиқариш учун, обрў орттириш учун учун бу хатга имзо чекмаган эди. Йўқ, улар каттароқ фойдани ўйлаб бу ишга қўл урган эдилар.\nУлар ўз хатида адабиётимизнинг 20-йиллари авлодига нисбатан адолат талаб қилиб майдонга чиқдилар. Улар аждодларимиз гапирган она тилимиз, биз ва болаларимиз гапираётган тилимиз устидан бўлаётган зўравонликка қарши чиққан эдилар.\nБу, ўртоқлар, гуруҳбозлик эмас эди.\nБу – гуруҳбозликка қарши овоз эди.\nМен 20-30 йиллар адабиёти меросини ўрганувчи комиссия таркибини тўла ўзгартиришни таклиф қиламан. Ундан К.Яшин, Л.Қаюмов ва Ҳ.Абдусаматовларни чиқариш керак.\nМуҳаммад Солиҳнинг 2013 йилда Истанбулда чоп этилган “Иқрор” китобидан. (93-94-саҳифалар.)


Бульдозерлар остида қолган маданий меърос – ОАВ - 23.06.2019, Sputnik Ўзбекистон\nБульдозерлар остида қолган маданий меърос – ОАВ\nГерманиянинг нуфузли нашри сайёҳларни Ўзбекистондаги барча ёдгорликлар "янгиланмасдан" келиб томоша қилишга чақирди. 23.06.2019, Sputnik Ўзбекистон\n16:02 23.06.2019 (янгиланди: 16:22 23.06.2019)\n© Wikipedia / Ljuba brankШахрисабз\n© Wikipedia / Ljuba brank\nГерманиянинг нуфузли нашри сайёҳларни Ўзбекистондаги барча ёдгорликлар "янгиланмасдан" келиб томоша қилишга чақирди.\nТОШКЕНТ, 23 июн - Sputnik. Германиянинг Frankfurter Allgemeine Zeitung газетаси Ўзбекистон ҳақида “Бульдозерлар остида қолган маданий меърос” номли мақола чоп этди.\nШаҳрисабз маркази хавф остида турган объектлар рўйхатига киритилди\n14 Июл 2016, 13:20\nУнинг муаллифи Халқаро тарихий ёдгорликларни сақлаб қолиш қўмитаси вакили Йенс Йордан бўлиб, у Ўзбекистонда тарихий шаҳарлар қиёфаси ўзгариб бораётганини бир неча йил давомида кузатиш натижасида танқидий мақола эълон қилган.\nЙордан айтишига қараганда Ўзбекистон ўзининг ҳақиқий қадимий мавзолейларини бузиб, уларнинг ўрнига янгиланган нусхаларини қурмоқда. Шу билан бирга туристлар оқими кўпайишига умид қилмоқда. Туристлар эса энди фақат янги имортларни томоша қилиши керак.\n“Тарих ва маданиятга қизиқувчан сайёҳлар Ўзбекистон ёдгорликларини томоша қилишга шошилишлари керак, токи уларнинг барчаси “янгилаб” бўлинмагунича. Афсуски ушбу Марказий Осиё давлати маданий меъроси ҳақида ушбу ҳақиқатни айтишга мажбурмиз”, - деб хулоса қилган Йордан.\nАфсуски, ҳозир гап бир талай халқаро шартномалар ва ICOMOS (Халқаро тарихий ёдгорликларни сақлаб қолиш қўмитаси) билан имзоланган битимларга асосан Ўзбекистон ўз тарихий ёдгорликларини реставрация қилишда қўлланиладиган услубнинг нозик академик хусусиятлари ҳақида кетмаяпти.\nЎзбекистонда сўнгги йилларда тарихий обидаларни реставрация қилишда асосий услуб бу – бульдозер бўлиб қолди. Бузилган ёдгорликлар ўрнида эса ҳеч қандай тарихий қийматга эга бўлмаган, нусхалари пайдо бўлмоқда.\nХудди шундай услубда 2017 йилда Тошкентда Кауфман болалар уйи реставрация қилинди. Россия империяси даврида қурилган ушбу бино шаҳар марказига кўчирилиб, унинг пештоқига “қайта тикланди” деган ёзув ёзилган.\n© Mytashkent.uzКауфман болалар уйи - эски бино\nКауфман болалар уйи - эски бино\nЯнги объект ташқи кўринишидан эски бинога бироз ўхшаш бўлсада, лекин қаватлари сони, фойдаланилган материаллари ва ички тузилиши 1917 йилда қурилган бино чизмаларига - ўхшамаган. Бинодан фойдаланиш даврида пайдо бўлган излар ва белгилар ҳақида гапирмаса ҳам бўлади.\n© Jens JordanКауфман болалар уйи - янги бино\nКауфман болалар уйи - янги бино\n© Jens Jordan\nХудди шундай тақдир Нукус яқинидаги XIII-XIV асрларда қурилган Шамун-Наби мақбарасига ҳам насиб этди. Қадимий бинони имкон қадар сақлаб қолиш ўрнига маҳаллий ҳукумат уни бузиб, ўрнига янгисини қуриб қўйган.\n2016 йилда Ўзбекистонда раҳбарият алмашганидан сўнг кўплаб ислоҳотлар амалга оширила бошланди, ОАВларга эркинлик берилди. Шу билан бирга туризмни ҳам иқтисодининг муҳим бўлагига айлантиришга қаратилган қадамлар қўйила бошланди, ЮНЕСКОга ҳам қуюқ ваъдалар берилди.\nСамарқандда тартибсиз қурилиш ЮНЕСКО эътирозига сабаб бўлди\n18 Феврал 2019, 10:56\nОлдин қўл теккизиш таъқиқланган, Консервация ва реставрация қилиш Институти ҳимоясида бўлган тарихий объектларга “даромад манбаи” сифатида қарала бошланди.\n2001 йилда ЮНЕСКО Умумжаҳон меъроси шаҳарлари рўйхатига киритилган Самарқанд 10 йил олдин “уйқуда ётган” шаҳарга ўхшар эди. Бугун бу ерда Совет даври тарихига хос бўлган бинолардан “тозалаш”ни кузатиш мумкин. Ана шундай бинолардан бири шаҳар маказидаги тарих музейи биноси эди. Бир вақтлар шаҳарнинг қадимий тор кўчалари атрофидаги уйлар бузилиб автомобил йўллари кенгайтирилмоқда. Ушбу ўзгаришлар албатта, аввалги қадимий шаҳар муҳитини бузиб юбормоқда.\nШаҳрисабзда эса “туризмни ривожлантириш чоралари” оқибатида камдан кам учрайдиган вқеа содир бўлди. ICOMOS - шаҳрисабзни “Умумужаҳон маданий меъроси шаҳарлари” рўйхатидан чиқаришни таклиф қилди. Бунга реставрация давомида йўл қўйилган, шаҳарнинг такрорланмас хусусиятининг йўқолши сабаб бўлган.\n© JENS JORDANШаҳрисабз тарихий марказини реконструкция қилиш\nШаҳрисабз тарихий марказини реконструкция қилиш\nГап шундаки, XV асрда Темурийлар даврида қурилган Шаҳрисабз шаҳри маркази тўрт бурчакли ҳимояланган қўрғондан иборат бўлиб унинг атрофи ортогонал жойлашган кўчалар билан ўралган. Шаҳар марказини бундай ҳимоялаш услуби такрорланмас бўлиб, у Шаҳрисабзни Марказий Осиёнинг ўзига хос архитектура ёдгорлиги эди.\nШавкат Мирзиёев ЮНЕСКО Бош директори билан учрашди\n9 Октябр 2018, 10:47\nРеставрация давомида эса шаҳар маркази орқали катта тўғри йўл солинган. Унинг атрофида эса меҳмонхона туристик иншоотлар қурилган. Фуқаролар уйлари эса туристлар назаридан баланд девор билан тўсиб қўйилган. Бундай кўринишда шаҳар ўзининг тарихий қимматини йўқотган.\nХудди шундай вазият Хивада ҳам кузатилмоқда. У ерда ҳам эски шаҳар атрофида яшаётган фуқаролар улка босимга дуч келмоқда.\nБухоро – Ўзбекистондаги тўртинчи “Умумжаҳон меъроси” мақомига эга бўлган шаҳар бўлиб, у ҳм бир неча йилдан буён ўзининг тарихий кўркамлигини йўқотиб стерилланган парк ва кўнгилочар аттракционга айланиб бормоқда.\n© SputnikБухоро кўчалари\nТарихий обидалар яқинида олиб борилган қурилиш ишлари, оғир қурилиш техникасининг ўтиб қайтиши Абдулазизхон мадрасасининг қисман бузилишига сабаб бўлди.\nСовет даврида Тошкент – социалистик мамлакатнинг янгиланган жанубий шаҳри сифатида ўзига меҳмонларни жалб қиларди. Бу ерда кўплаб халқаро фестиваллар бўлиб ўтарди. Афсуски бу ерда ҳам бир неча тарихий аҳамиятга эга бўлган бинолар бузилди. Шулар орасида Баҳодир Жалоловнинг такрорланмас фрескалари чизилган “Кино уйи” ва “Пионерлар уйи” биноларидир. Бу ерда “Тошкент-сити” қурилади.\n© Sputnik / В. Ковреин / Фотобанкка ўтишКино уйи\nЯхши хабар шуки – ойна ва бетиндан янги қурилаётган бинолар орасида модерн услубида қурилган масжидни сақлаб қолишга муваффақ бўлгани – албатта қувонарли ҳолдир.\nЎзбекистон улкан ўзгаришлар арафасида турибди. Бир томондан, қадимий ўзбек, колониал давр ва шарқона неоклассика ва совет модернизми ёдгорликларинининг сезиларли қисмини йўқотишга йўл қўйилди аллақачон, иккинчи томондан эса бу мамлакатда - тарихий ёдгорликларни ҳимоя қилиш институти пайдо бўлмоқда. Лекин у ҳали жуда заиф ва жуда секин ҳаракатланмоқда. Келажакда тарозининг қайси палласи босишини – вақт кўрсатади.


Galaxy S10 миллионлаб инсонларни ҳайратга солади - Terabayt.Uz\nАйрим компаниялар салмоқли қувват сиғимига эга аккумулятор ёрдамида мазкур муаммони бартараф қилишга уринишмоқда. Смартфон ўлчами йириклашуви ҳисобига бунда яхши натижага эришиш мумкин. Тақдимоти кутилаётган Samsung Galaxy S10 смартфонида эса бошқа бир технологик ёндашув илгари сурилади.\nIce Universe инсайдерининг маълум қилишича, Samsung Galaxy S10 бир марталик қувват билан "узоқ яшовчан" эга бўлиши орқали миллионлаб инсонларни ҳайратга солади. Хабарларга кўра, мобил қурилмага ўрнатилиши кутилаётган Exynos 9820 процессори энергияни тежайдиган илғор чип бўлади.\nSamsung Exynos 9820 процессорининг меъморий ечими уч кластерли бўлади. Бугунги кунги смартфонлар чипсети икки кластерли ҳисобланишади. Илғор чип ичкарисида тўртта қувватни тежайдиган Cortex-A55 ядролари, иккита Cortex-A75 ёки A76 ядролари бўлади. Сўнгги ядролар ўрта даражали топшириқларни бажарсалар, тўртинчи авлод қўшимча Exynos M4 (Mongoose) ядролари видео ёки суратни қайта ишлаш каби қувватни кўп талаб қиладиган вазифаларни бажарадилар. Натижада, флагмандаги қувватни тежаш кўрсаткичи 20-25% га ошади.\nSamsung Galaxy S10 смартфони 2019 йилнинг февралида бўлиб ўтадиган MWC 2019 анжуманида илк маротаба намойиш қилинади. Мазкур флагманнинг энг юқори талқини 6,44 дюймли, 2960 га 1440 пикселли (QHD+), Super AMOLED матрицали экрани, уч сенсорли бош камераси ҳамда бошқа ўзига хосликлари билан ажралиб туради.


Саудияда аёлларнинг машина ҳайдашига рухсат берилиши мумкин | Azon.uz - Ахборот-таҳлилий портал\nСаудияда аёлларнинг машина ҳайдашига рухсат берилиши мумкин\n12:42 14.09.2017 250\nСаудия Арабистонида аёлларнинг машина бошқаришига тез орада рухсат берилиши мумкин. Яқин кунлар ичида мамлакат ҳукумати айнан шу масалани кўриб чиқади, дея хабар бермоқда Islam-Today.\nУшбу масала юзасидан ҳужжатлар тайёрланиб, Маслаҳат Кенгаши (Мажлис аш-Шура)га киритилган. Саудия ОАВда тарқатилган хабарларга кўра, мамлакатдаги ҳуқуқ тартибот органларининг кўплаб ходимлари мазкур қарорни қўллаб-қувватламоқда. Мазкур ҳужжат бир ой ичида кўриб чиқилади.\n“Амаллар фақат ниятларга кўрадир. Ҳар кимга ният қилганигина бўлади. Кимнинг ҳижрати Аллоҳ ва расули учун бўлса, Аллоҳ ва расулига бўлади. Кимнинг ҳижрати эришадиган дунёси учун ёки никоҳлаб оладиган аёли учун бўлса, демак, унинг ҳижрати ўша ҳижрат қилган нарсаси учундир”\n10:00 14.06.2018 4926


Спорт 17:50 / 24.01.2020 12118\nҲафтанинг дам олиш кунлари Европада бир қатор марказий ўйинлар ўтказилади. Tribuna.uz қуйидаги тўрт қарама-қаршиликни томоша қилишни тавсия этади.\nИспания Ла Лигаси. 21-тур.\nТВ-трансляция: «Futbol TV» / «UzReportTV»\nЛа Лиганинг 21-туридаги марказий учрашуви Испания Суперкубогида мағлубиятга учраган икки жамоа – «Барселона» ва «Валенсия» ўртасида ўтади. «Месталья»даги тўқнашув икки жамоа учун ҳам жуда муҳим. Каталония клубини «Реал» таъқиб этиб келмоқда, шу боис Кике Сетьен шогирдларини ғалабадан бошқа натижа қаноатлантирмайди. «Валенсия» эса майдонида ғалабага эриша олса, 7-ўриндан яна кучли бешлик сафига қайтиш имкониятига эга. Аммо, валенсияликларнинг ҳозирги ҳолатига ҳавас қилиб бўлмайди, клуб Испания Суперкубогида «Реал»га мағлуб бўлгач, ҳалигача ўзига келгани йўқ. Альберт Селадес шогирдлари ўтган турда кутилмаганда «Мальорка»га йирик 4:1 ҳисобида мағлуб бўлишди, устига-устак клуб етакчиси Даниэль Парехо ушбу баҳсда майдондан четлатилди. Натижада «Барса»га қарши ўйинда меҳмонлар жароҳат олган Суарессиз тўп суришса, мезбонлар етакчиси Парехо хизматидан фойдалана олмайди. Сетьеннинг Ла Лигадаги дастлабки сафар учрашуви бўлмиш «Месталья»даги ўйин осон ўтмаслиги аниқ. Ҳар ҳолда «Валенсия» сўнгги икки мавсумдан буён мухлислари қаршисида Каталония клубидан очко тортиб олмоқда.\nВаленсиядаги ўзаро сўнгги 5 ўйин:\nВаленсия – Барселона – 2:3\nВаленсия – Барселона – 0:1\nГермания Бундеслигаси. 19-тур.\nБундеслига 19-тури доирасидаги марказий баҳс Мюнхендаги «Альянц-Арена»да ўтади. Германия чемпионатида 2-ўринда бораётган «Бавария» клуби ўз майдонида азалий рақиби «Шальке»ни қабул қилади. Турнир жадвалида Мюнхен жамоасини уч очколик фарқ билан таъқиб этишда давом этаётган Гельзенкирхен клуби сафардаги ғалаба эвазига очколар ҳисобида етиб олиши мумкин. Аммо ажойиб спорт формасига кириб олган Ханс-Дитер Флик шогирдларини тўхтатиш осон бўлмайди. Бу жамоа ўтган турда «Герта» майдонидан 0:4 ҳисобидаги ғалаба билан қайтгани жамоанинг кучини кўрсатиб турибди. Аммо, «Шальке» ҳам айнан сафар баҳсларида йирик ғалабалар қайд этмоқда. Сўнгги сафар турида ҳам бу жамоа «Гамбург» майдонидан 0:4 ҳисобидаги ғалаба билан қайтганди. Шундай экан, «Альянц-Арена»да шиддатли ўйин кечиши аниқ.\nМюнхендаги ўзаро сўнгги 5 ўйин:\nБавария – Шальке – 3:1\nБавария – Шальке – 2:1\nБавария – Шальке – 1:1\nИталия А Серияси. 21-тур.\nИталия А Серияси турнир жадвалида ёнма-ён бораётган Римнинг икки клуби «Рома» ва «Лацио» ушбу турда ўзаро тўқнаш келади. «Рим дербиси» дея ном олган баҳс шунчаки ўйин эмас, Колизейдаги жанг мисоли ўтиши аниқ. «Рома» ушбу ўйиндаги ғалаба эвазига орадаги 7 очколик фарқни 4тага етказиш имкониятига эга. «Лацио» ғалаба қозонган тақдирда таъқибчиси ўртасидаги фарқни 10 очкога етказиш билан бирга 2-ўриндаги «Интер»ни қувиб ўтиш имкониятига эга бўлади. Қолаверса, римликлар захирасида яна бир учрашув бор.\nЖамоаларнинг сўнгги турлардаги натижасига эътибор қаратсак, «Лацио» ва унинг голеадори Чиро Иммобилени тўхтатиш жуда қийин бўлаётганини кўриш мумкин. Италиялик ҳужумчи А Серияда аллақачон 23та гол уриб, жамоасининг жами голларини тенг ярмига муаллифлик қилган. Амалдаги чемпион «Ювентус»ни мағлуб этган «бургутлар»нинг айнан «бўрилар»га қарши учрашувидаги натижаси, бу жамоанинг скудетто учун курашиши борасидаги режаларини амалда белгилаб берса ажабмас.\nРимдаги ўзаро сўнгги 5 ўйин:\nРома – Лацио – 3:1\nРома – Лацио – 1:3\nРома – Лацио – 2:0\nРома – Лацио – 2:2\nИталия А Серияси ушбу мавсумида энг кўп пастлаган жамоа «Наполи» бўлди. Ўтган мавсумларда Карло Анчелотти қўл остида пешқадамлар сафида бўлган неаполликлар Анчелотти истеъфосидан кейин ҳам ўзига кела олмаяпти. Гаттузо бошқарувидаги жамоа 10-ўринни эгаллаб турибди. Олдинда эса уларни пешқадам «Юве»га қарши баҳс кутмоқда. Турин клуби «Интер» билан орадаги 4 очколик фарқни сақлаб қолиш учун ҳам ғалабадан бошқа натижани кўзламаслиги аниқ. Сарри шогирдларининг яхши спорт формасида эканлиги, «Наполи» эса аксинча, муаммолардан халос бўлмаётганлигини инобатга олсак, Роналду етакчилигидаги клубнинг устунлигини тахмин қилиш мумкин. Аммо, унутмайликки, бу футбол ва унда ҳар нарса рўй бериши мумкин.\nТуриндаги ўзаро сўнгги 5 ўйин:\nНаполи – Ювентус – 1:2\nНаполи – Ювентус – 0:1\nНаполи – Ювентус – 1:1\nНаполи – Ювентус – 1:3


Андрей Микляев: "10-11 нафар футболчи билан бир мавсумни ўтказиб бўлмайди" / CHAMPIONAT.asia\n13:15Расман: "Лос Анжелес Гэлакси" Ибрагимович клубдан кетганини эълон қилди 0 12:45"Тоттенхэм"ни бошқариш учун 5та номзод 1 12:22Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 14 12:22Франция чемпионатининг октябрь ойидаги энг яхши футболчиси маълум бўлди 2 12:21Рюжи Сато ҳақида нималарни биламиз? 3 12:15"Дастлабки жиддий ўйин" 11 12:07Даврон Файзиев: "Бизда менимча тактика эмас, таркиб очиқ масала" 18 11:598 ой олдин 5 йилга футболдан четлатилган Илҳом Мўминжонов кейинги йил мураббийликка қайтиши мумкин 40 11:55ПСЖ Ванда Нара билан эри борасида музокаралар олиб бормоқда 4 11:54ЖЧ-2022 саралаш. Барча гуруҳлардаги вазият ва бугун бўладиган ўйинлар 13 11:31Италия терма жамоаси футболчилари янги либосларда 3 11:13"Машъал"га кубок йўқми? 20 11:05"Реал" "Барселона"нинг "Эл Класико" олдидан 29 соат кўпроқ дам олишидан норози 16 10:42Расман: Венгернинг янги иш жойи маълум 8 10:30Бешта Жаҳон чемпионатида иштирок этган Саудия Арабистони ҳақида 16\nАндрей Микляев: "10-11 нафар футболчи билан бир мавсумни ўтказиб бўлмайди"\nТеглар : Андрей МикляевСурхон Локомотив\n"Локомотив" - "Сурхон" учрашувидан кейинги матбуот анжуманида меҳмонлар устози Андрей Микляев қатнашди.\n- Бугун бизда ўйин руҳи умуман йўқ эди. Муаммо нимада билмадим. Ўйлашимча, муаммо клубда. Футболчиларда хоҳиш, истак йўқ эди. Барча бир-биридан хафадек кўринди. Аммо ҳаракат қилдик. Футболчиларим ўйнашни исташмади.\n- Ҳимоядаги муаммолар, дарвозабон хатолари яққол кўзга ташланди.\n- Мен барчасини айтдим. Ҳеч ким ўйнашни истамади, бу яққол сезилди. Нима муаммолигини айта олмайман. Менимча, футболчиларнинг ҳаётида муаммолари бор.\n- Жамоанинг молиявий муаммолари борми?\n- Ҳа, бор. Муаммолар кўп. Бироқ бу гап мен учун эмас. Мен фақатгина машғулотлар тизимига жавоб бераман.\n- "Локомотив"га қарши ўйиндан олдин қандай муаммолар бор эди?\n- Биринчидан, таркибда муаммолар. Кўплаб футболчиларимизда ички муаммолар бор. Бир футболчимиз жароҳатланган. Марказимиздаги футболчилар сафимизда эмас. Ғофуровнинг ўйинда йўқлиги яққол сезилди. Шундан кейин биз қўл остимиздаги футболчиларимиз билан ўйнашга мажбур бўлдик. 10-11 нафар футболчи доимо жамоани барча муаммолардан олиб чиқиб кета олмайди. Ҳаттоки, айрим вақтларда алмаштиришларга ҳам қийналаман. 10-11 нафар футболчи билан бир мавсумни ўтказиб бўлмайди.\nРПЛ. "Локомотив" - "Краснодар" 1:1 0\nРПЛ. "Локомотив" "Ростов"дан ўзиб кетди 9\nТер Штеген: "Месси ақлбовар қилмас ўйин кўрсатмоқда" 81\n"Ювентус" "Локомотив" футболчисига қизиқмоқда 4\nАПЛ. "Норвич" - "Уотфорд 0:2 0\nБенедикт Хёведес "Ювентус"дан учралган мағлубият ҳақида фикр билдирди 0\nРэмзи гол учун Роналдудан узр сўради 27